Φιλί: Όλα όσα δεν ξέρεις και θέλεις πολύ να μάθεις τώρα! | Follow Me\nΦιλί: Όλα όσα δεν ξέρεις και θέλεις πολύ να μάθεις τώρα!\nΚαι μόλις τα μάθεις , θα μοιράζεις παντού φιλιά...\nΠόσα φιλιά έχουμε μοιράσει στη ζωή μας και πόσα ακόμα που θα μοιράσουμε; Άλλα γλυκά, άλλα παθιασμένα, άλλα ξενέρωτα... Πίσω από ένα φιλί κρύβεται έρωτας, ενθουσιασμός, αγάπη, αλλά και πολλά ακόμα που δεν ξέρεις. Επιστήμονες έχουν ανακαλύψει ότι το φιλί, μεταξύ άλλων, κάνει καλό στην υγεία σου, σε αδυνατίζει και συμβάλη στην στοματική σου υγιεινή. Γι αυτό, αλλά και για πολλούς ακόμα λόγους που θα διαβάσεις παρακάτω, μοίραζε πολλά πολλά φιλιά. Εκτός, αν ζεις σε κάποια χώρα που το φιλί είναι παράνομο και τιμωρείται από το νόμο. Πόσο τραγικό!\n1. Ήξερες ότι ένα 10% παγκοσμίως δεν δίνει φιλιά; Από μωρά ακόμα μαθαίνουμε να μοιράζουμε φιλιά. Ακόμα και τα ζωάκια προσπαθούν να σου δώσουν τρυφερά φιλάκια. Κι όμως! Σε κάποια μέρη της γης, το φιλί δεν είναι κάτι τόσο απλό. Σε ένα νησάκι του Ειρηνικού Ωκεανού, το Mangaia island, οι κάτοικοί του δεν δίνουν φιλιά! Στο Σουδάν, οι κάτοικοι φοβούνται να φιλήσουν, γιατί πιστεύουν ότι μπορεί να χάσουν την ψυχή τους και οι Εσκιμώοι αντί για φιλί, τρίβουν τις μύτες τους.\n2. Τι σχέση έχει ο Μέγας Αλέξανδρος με το φιλί; Οι επιστήμονες δε γνωρίζουν ακριβώς πως δημιουργήθηκε το φιλί και πού ξεκίνησε. Κάποιοι εκτιμούν ότι έχει τις ρίζες του στην εποχή που οι μητέρες μασούσαν την τροφή τους και την έφτυναν στο στόμα του παιδιού τους. Οι ιστορικοί λένε ότι το φιλί εμφανίστηκε σε κοινότητες των Σουμέριων (αρχαίος ιστορικός λαός, στη περιοχή της Μεσοποταμίας μεταξύ 6000 και 4000 π.Χ)! Αναφορές, πάντως, για το φιλί υπάρχουν και στις ποιητικές συλλογές της Αρχαίας Αιγύπτου, αλλά και στη Βίβλο. Σύμφωνα με τους ιστορικούς, ο Μέγας Αλέξανδρος δημιούργησε τη συνήθεια του φιλιού, όταν κατέκτησε ττην Ινδία.\n3. Το φιλί κάνει καλό στην υγεία σου. Εκτός του ότι ενισχύει το ανοσοποιητικό σου σύστημα, οι οδοντίατροι λένε ότι το φιλί καθαρίζει τα δόντια! Με το σάλιο που δημιουργείται κατά τη διάρκεια ενός φιλιού, ξεπλένονται τα βακτήρια από το στόμα. Επίσης ένα φιλί, σε κάνει να νιώθεις θέρμη και ασφάλεια και χαμηλώνει την πίεση του αίματος. Άσε που ένα παθιασμένο φιλί, βοηθάει και στην απώλεια βάρους, αφού καις 2 θερμίδες το λεπτό.\n4. Η διάθεσή σου επηρεάζει το φιλί. Το μυαλό παίζει καθοριστικό ρόλο στο φιλί. Κι αυτό γιατί, όταν βλέπεις κάτι που σου αρέσει, ή ακούς μια ευχάριστη μουσική, ή όταν κατακλύζεσαι από ευχάριστα συναισθήματα, επιθυμείς να φιλήσεις κάποιον. Επίσης, στα χείλη υπάρχουν πολλές νευρικές απολήξεις, με αποτέλεσμα να διεγείρουν κατευθείαν τον εγκέφαλο , όταν ακουμπήσεις τα χείλη εκείνου που σου αρέσει.\n5. Το μεγαλύτερο σε διάρκεια φιλί που έχει δοθεί ποτέ; Κράτησε 58 ώρες , 35 λεπτά και 58 δευτερόλεπτα.\n6. Το φιλί είναι χημεία. Ενώ φιλάμε, απελευθερώνεται ντοπαμίνη. Η ίδια ουσία που απελευθερώνεται και όταν γίνει χρήση κοκαϊνης.\n7. Υπάρχουν χώρες όπου απαγορεύεται να φιλήσεις δημόσια κι αν το κάνεις, θα καταλήξεις στη φυλακή (στα Αραβικά Εμιράτα για παράδειγμα). Οι Μαορί της Νέας Ζηλανδίας αντί για φιλί, τρίβουν τις μύτες τους. Σε ορισμένες φυλές της Νότιας Αμερικής, στη Σομαλία και σε κάποια νησιά του Νότιου Ειρηνικού, το φιλί είναι μια άγνωστη λέξη.\n8. Υπάρχουν άνθρωποι που φοβούνται να φιλήσουν. Γιατί φοβούνται τα μικρόβια, τις ασθένειες, την απόρριψη, ή γιατί τους συνοδεύει κάποια τραυματική εμπειρία από την παιδική τους ηλικία.\n9. Το φιλί, ανεβάζει τη λίμπιντο. Όταν ένα φιλί γίνεται παθιασμένο και διαρκεί αρκετά, τη συνέχεια την ξέρεις...\n10. Πιο σφικτό, πιο υγειές, πιο ξεκούραστο πρόσωπο, με ένα φιλί! Κι αυτό γιατί όλοι οι μύες του προσώπου συμμετέχουν σε αυτή τη διαδικασία και γυμνάζονται.


Ευλογημένο Ποδόσφαιρο : Νίκος Τσιαντάκης\nΟ Έλληνας μεσοεπιθετικός Νίκος Τσιαντάκης, γεννήθηκε στις 20 Οκτωβρίου του 1963, στο Γοργογύρι των Τρικάλων και μεγάλωσε στο Περιστέρι. Ξεκίνησε την καριέρα του από τον Ατρόμητο Περιστερίου και στη συνέχεια αποκτήθηκε από τον Πανιώνιο και από εκεί μεταγράφηκε στον Ολυμπιακό για να αγωνιστεί επί 8 χρονιές, οι οποίες ήταν όμως στο διάστημα των "πέτρινων" χρόνων, κατακτώντας μόνο 2 Κύπελλα (το 1990 και το 1992) και 1 Σούπερ Καπ το 1992, χωρίς να καταφέρει να πανηγυρίσει κάποιο πρωτάθλημα. Μετά από τον Ολυμπιακό αγωνίστηκε με επιτυχία στον Άρη Θεσσαλονίκης, τον Ιωνικό Νικαίας, τον ΟΦΗ και τον Εθνικό Αστέρα. Με την Εθνική Ελλάδας αγωνίστηκε για πρώτη φορά στις 2 Νοεμβρίου 1988, στον εκτός έδρας αγώνα εναντίον της Ρουμανίας για τα προκριματικά του Μουντιάλ 1990. Αγωνίστηκε συνολικά σε 47 αγώνες και σημείωσε 2 τέρματα. Συμμετείχε στην ομάδα που αγωνίστηκε στο Μουντιάλ 1994 στις Η.Π.Α. Επίσης, αγωνίστηκε με την Εθνική Νέων για το Ευρωπαϊκό πρωτάθλημα 1982. Μπορούσε να παίξει με την ίδια άνεση και από τα δεξιά και από τα αριστερά. Ξεχώριζε για τις σέντρες του. Μάλιστα εάν δεν είχε προβλήματα τραυματισμών και δεν έπεφτε στα «πέτρινα χρόνια» του Ολυμπιακού να είχε καταφέρει να ξεδιπλώσει ακόμη περισσότερο το ταλέντο του.\nΤο 1975, στα 12 του χρόνια γράφεται στα «τσικό» του Ατρομήτου Αθηνών, στο Περιστέρι. Το 1981 προωθήθηκε στην πρώτη ομάδα, στην οποία έπαιξε 5 φορές και την τελευταία αγωνιστική, ο Κώστας Καραπατής του δίνει φανέλα βασικού, στις 14 Ιουνίου του 1981, στο Στάδιο Γεώργιος Καραϊσκάκης, εναντίον του Ολυμπιακού που γιορτάζει συγκρατημένα το ματωμένο πρωτάθλημα. Είκοσι χιλιάδες κόσμος παρακολουθεί τον πιτσιρίκο του Ατρομήτου να ταλαιπωρεί την άμυνα του Ολυμπιακού, να τριπλάρει, να πασάρει, να σουτάρει. Ο Τύπος δηλώνει βέβαιος ότι ένα νέο αστέρι του ελληνικού ποδοσφαίρου ανατέλλει. Οι απαιτήσεις του Ατρομήτου είναι αρκετά υψηλές και το ενδιαφέρον των ερυθρολεύκων ατονεί. Στο τέλος της χρονιάς ο Νίκος μπαίνει στο Τμήμα Φυσικής Αγωγής του Πανεπιστημίου Αθηνών, έκανε το χατήρι του πατέρα του και σπούδασε. Εξακολουθεί να είναι το αστέρι του Ατρομήτου, ταλαιπωρείται και από τραυματισμούς, εκφράζονται κατά καιρούς και φόβοι για το κατά πόσον μπορεί να αντέξουν τα στραβά πόδια του υψηλότερες απαιτήσεις. Του κολλάνε το παρατσούκλι "κουτάλας" εκείνος παρακολουθεί τα μαθήματα στο ΤΕΦΑΑ, παίζει μπάλα στον Ατρόμητο, δείχνει να αφήνει προς στιγμήν τα όνειρα για μια μεγάλη καριέρα. Μέχρι που φθάνουμε στο 1985, είναι και πάλι Ιούνιος και ο Γιώργος Σκρέκης επιμένει στο Σταματελάτο για το 22χρονο ταλέντο από το Περιστέρι που κινδυνεύει να πάει χαμένο. Οι διαπραγματεύσεις με τη διοίκηση των Περιστεριωτών είναι σκληρές, ο Τσιαντάκης τα έχει βρει αμέσως με το Σταματελάτο στο ένα εκατομμύριο, διακόσιες χιλιάδες δραχμές, πολλά λεφτά για την εποχή. Το deal κλείνει τελικά στα 6μισι εκατομμύρια και ο Τσιαντάκης κατεβαίνει στην πλατεία.\nΟ Πανιώνιος εκείνη την εποχή ήταν ένα πολύ νοικοκυρεμένο σωματείο, με πολύ ισχυρή παρουσία στο ελληνικό ποδόσφαιρο, που θέλει να αναβιώσει την πρωταγωνίστρια ομάδα του παρελθόντος μετά τις άτυχες σεζόν που σώνεται στα μπαράζ χάρις στα δικά του παιδιά. Ο Τσιαντάκης θα βρει κορυφαίες φυσιογνωμίες στη Νέα Σμύρνη, αρχής γενομένης από το Βέλγο προπονητή Ούρμπεν Μπραμς (Urbain Braems) ο οποίος καλείται να "καλουπώσει" εκείνη την παρέα με το Μήτσο Μαυρίκη, το Νόνι Λίμα, το μακαρίτη Γιάννη Γραβάνη, το Αντώνη Μανίκα, το Ηλία Μπέριο, τον Στέλιο Αποσπόρη, τον Χρήστο Κουτρόπουλο. Ο Τσιαντάκης έρχεται μετά από μια γεμάτη τετραετία στο Περιστέρι όπου ψήθηκε στα ξερά της Β΄Εθνικής και είναι έτοιμος για το ποδόσφαιρο που μετράει. Θα καθιερωθεί αμέσως, παίρνει τη φανέλα σπίτι όπως αρέσκονται να γράφουν τότε οι αθλητικογράφοι της εποχής. Το ποδόσφαιρο έχει αλλάξει, έχει γίνει πιο τακτικό, οι επιθετικοί είναι λιγότεροι και από το δεξί άκρο της επίθεσης, ο Τσιαντάκης έχει πάει πιο πίσω, ειδικεύεται πιο πολύ στο να "ταΐζει" τους φορ πότε με τις φαρμακερές σέντρες του και πότε με τα σλάλομ στη γραμμή που συνήθως κατέληγαν σε πάσα στον τρέιλερ που ερχόταν από πίσω. Δεν θα του λείψει το γκολ στη Νέα Σμύρνη, αλλά δεν είναι και προτεραιότητά του. Η εξέλιξή του είναι ραγδαία, με τον Πανιώνιο ζει κορυφαίες στιγμές με αποκορύφωμα την έξοδο στην Ευρώπη το 1986. Θα ενδιαφερθεί για την απόκτησή του ο Παναθηναϊκός, μάλιστα κυκλοφορεί ότι είναι και πράσινων συναισθημάτων, αλλά ο Βαρδινογιάννης ποτέ δεν ενδιαφέρθηκε σοβαρά να τον εντάξει στα εκλεκτά μέλη της Παιανίας εκείνης της εποχής.\nΜε τον Πανιώνιο φτάνει στο απόγειο στα παιχνίδια με την Τουλούζ, ιστορικής σημασίας για την ομάδα της Νέας Σμύρνης, αφού ο "Ιστορικός" επιστρέφει μετά το 1979 στα Κύπελλα Ευρώπης. Οι Γάλλοι δεν παίζονται, άλλωστε μιλάμε για μια ομάδα με Γιανίκ Στοπιρά (Yannick Stopyra), Ντομινίκ Ροστό (Dominique Rocheteau), Πασκάλ Ντεσπερού (Pascal Despeyroux) και προπονητή τον μετέπειτα ομοσπονδιακό της Γαλλίας, Ζακ Σαντινί (Jacques Santini). Ο Τσιαντάκης και στα δύο παιχνίδια ξεχωρίζει, το παιχνίδι του δεξιού χαφ-εξτρέμ με τα στραβά πόδια εντυπωσιάζει ακόμη και τους μπλαζέ Γάλλους. Έχει μάθει πάρα πολλά στη Νέα Σμύρνη και ο Μπραμς ένας προπονητής σπάνιος για την Ελλάδα των 80s. Είναι φανερό πια ότι στα 24 του, η Νέα Σμύρνη είναι στενή για να χωρέσει τα στραβά πόδια του. Στο τελευταίο έτος της σχολής πια, με ειδικότητα –που αλλού;- στο ποδόσφαιρο, μοιάζει ώριμος για το μεγάλο βήμα. Στο ελληνικό ποδόσφαιρο έχει κυριολεκτικά εισβάλλει ο Γιώργος Κοσκωτάς, από 18 Νοεμβρίου και επισήμως αφεντικό του πρωταθλητή Ολυμπιακού που στη νέα σεζόν παρέπαιε. Δεκέμβρης μήνας, προτελευταία θέση στη βαθμολογία, όλοι κι όλοι 5 βαθμοί, χωρίς νίκη και το 1-4 από τον Παναθηναϊκό στο αλήστου μνήμης ντέρμπι του Γιάτσεκ Καζιμιέρσκι (Jacek Kazimierski) να στοιχειώνει τον κόσμο. Η ομάδα "αδειάζει" θέσεις στο ρόστερ και οι μεταγραφές του Κοσκωτά σκάνε με μορφή πολυβόλου. Σε ολόκληρη τη μεταγραφική περίοδο του Δεκεμβρίου, ο Ολυμπιακός αποκτά με απίστευτα ποσά 15 ποδοσφαιριστές! Ο 15ος είναι ο Νίκος Τσιαντάκης, τον οποίο καλεί ο Βεντούρης στο γραφείο του και του ανακοινώνει το έμπρακτο ενδιαφέρον του Ολυμπιακού. Με ένα κόσμο εκστασιασμένο να παραληρεί και να αποθεώνει τον "Τάμπυ", ο Τσιαντάκης συμφωνεί με συνοπτικές διαδικασίες και μετακομίζει στον Πειραιά.\nΣήμα κατατεθέν εκτός από την τεχνική και τις φαλτσαριστές σέντρες του και το παχύ μουστάκι, αξεσουάρ που έρχεται να δέσει τέλεια με την απόλυτη κόμμωση για τον ποδοσφαιριστή της δεκαετίας του 1980: τη χαίτη. Τέτοιους ήθελε ο κόσμος του Ολυμπιακού, ζούσε για "αλήτικες" μούρες, μπαλαδόρους, τρίπλες και μεταγραφές. Δέκα μέρες πριν τελειώσει το 1987, ο Ολυμπιακός ταξιδεύει στις Σέρρες. Ο Κοσκωτάς τρελαίνει κόσμο, ναυλώνει αμαξοστοιχία και δίνει 7 εκατομμύρια δραχμές για να ταξιδέψει ο κόσμος στη Μακεδονία. Ο σταθμός Λαρίσης κοκκινίζει, νέοι, γέροι, γυναίκες, περαστικοί να κάνουν χάζι το ερυθρόλευκο τραίνο. Πρόκειται για μια μοναδική περίπτωση εσωτερικής μετακίνησης στα χρονικά, μια αμαξοστοιχία με 10 βαγόνια γεμάτα Ολυμπιακούς που ακολουθούν την ομάδα στις Σέρρες, την πόλη που λίγες μέρες πριν τους έχει πληγώσει αφάνταστα με το 6-1 από τον ΠΑΟΚ, τη μεγαλύτερη σε έκταση ήττα του Ολυμπιακού από καταβολής επαγγελματικού πρωταθλήματος! Εκεί, στο Δημοτικό Στάδιο θα κάνει το ντεμπούτο του με την ερυθρόλευκη ο Νίκος Τσιαντάκης, με προπονητή τον Τάις Λίμπρεχτς (Thijs Libregts), επίσης αγορασμένο από τον Κοσκωτά, ενόσω ήταν προπονητής του ΠΑΟΚ. Ο Ολυμπιακός θα βρεθεί πίσω στο ημίχρονο με 2-0, ο Λίμπρεχτς έχει φοβηθεί το ματς και –τι περίεργο- η ομάδα παρουσιάζεται ασύνδετη. Παρόλα αυτά, ο Τσιαντάκης είναι ο κορυφαίος του αγώνα, ακρογωνιαίος λίθος της αντεπίθεσης του δευτέρου ημιχρόνου που δίνει στον Ολυμπιακό το βαθμό. Η νίκη αγνοείται, ο Ολυμπιακός είναι στη ζώνη του υποβιβασμού, προσπερνά μόνο την Παναχαϊκή, την οποία υποδέχεται 27 Δεκεμβρίου στο ΟΑΚΑ. Αυτό που θα συμβεί είναι το ίδιο τρελό με αυτό που έγινε με το τραίνο των Σερρών. 70 χιλιάδες κόσμος υποδέχεται τον προτελευταίο Ολυμπιακό στο "Σπύρος Λούης", σε μια μνημειώδη παρουσία του κόσμου που σπρώχνει την ακόμη μια φορά κακή ομάδα στη νίκη.\nΟ Τσιαντάκης είναι και πάλι από τους κορυφαίους, είναι όαση εκεί στα δεξιά και πάνω απ’ όλα παίζει το ποδόσφαιρο που γουστάρει η εξέδρα. Κεφάλι κάτω, κλειστή ντρίπλα, ταχύτητα, γραμμή, σέντρα με φάλτσο. Γι΄ αυτά ζούσε ο κόσμος του Ολυμπιακού που έψαχνε το παραμικρό για να διασκεδάσει το τραγικό ξεκίνημα της σεζόν. Ο Χουάν Χιλμπέρτο Φούνες (Juan Gilberto Funes Baldovino), λατρεύεται σαν Θεός, ο Σάκης Μουστακίδης γίνεται ο "δικός μας" Σάκης, ο Τσιαντάκης γίνεται ο "Τσιάντακας". Αυτό που συνέβη στον Ολυμπιακό εκείνη τη χρονιά δεν έχει προηγούμενο και πολύ δύσκολα θα ξανασυμβεί στο ελληνικό ποδόσφαιρο. Για τους περισσότερους νεαρούς, εκείνη η περίοδος είναι ταυτισμένη με την έναρξη των "πέτρινων χρόνων", είναι παραπάνω από βέβαιο όμως ότι όποιος οπαδός έζησε από κοντά εκείνη την εποχή, έχει ένα χαμόγελο ζωγραφισμένο στο πρόσωπο. Έρχεται ο πρώτος τελικός, ο τελικός του Αιώνα, το απόλυτο ματς της δεκαετίας του 1980. Ο Ολυμπιακός το χάνει στα πέναλτι αφού ο Σαργκάνης θα πιάσει το πέναλτι του «Βούβαλου» Φούνες, ο Κοσκωτάς θα υποστεί την πρώτη ήττα από το Βαρδινογιάννη. Την επόμενη μεταγραφική περίοδο, νέες αποδεσμεύσεις, νέος προπονητής, νέες βόμβες. Έρχεται στην Ελλάδα ο Λάγιος Ντέταρι (Lajos Détári), ο Κοσκωτάς έχει κάνει το απίστευτο και έχει πληρώσει ένα δισεκατομμύριο δραχμές για να φέρει το Μαγυάρο στον Πειραιά, το μοναδικό παίκτη που θυμούνται στο Καραϊσκάκη να περπατάει στις μύτες! Ο Τσιαντάκης δεν χάνει τη θέση του στην 11άδα σε ένα απίθανο ρόστερ αστέρων, καταδικασμένο να πρωταγωνιστήσει και να χαρίσει θέαμα στον κόσμο. Τελικά αποδεικνύεται ότι ο Κοσκωτάς είναι απατεώνας, τα εκατομμύρια δεν ήταν δικά του, ο Ολυμπιακός από εκεί που είχε κλείσει και τον Κώστα Αντωνίου και τον Δημήτρη Σαραβάκο και ψυθιρίζονταν απίθανα πράγματα σχετικά με ονόματα παγκόσμιου βεληνεκούς, είναι και πάλι στα σχοινιά.\nΟ Τσιαντάκης εκεί, στωικός και συγκαταβατικός, έχει αγαπήσει την ομάδα, έχει εκτιμήσει την τρέλα του κόσμου, είναι βέβαιος ότι κάποιος θα βρεθεί και ο Ολυμπιακός θα βγει από τη δίνη. Βρίσκεται ο Ανάργυρος, με τον πύργο στην Αίγινα, ο "ρουμπίνιας" που φυγάδευσε τον Κοσκωτά και απέκτησε εν μία νυκτί το πλειοψηφικό πακέτο των μετοχών του συλλόγου. Η ομάδα είναι αγαπησιάρικη παρόλο που χάνει πάλι τα πάντα με τις διοικητικές παλινωδίες. Μετά τον τελικό στα πέναλτι που πλήγωσε τον κόσμο, έρχεται και ο "τελικός" του Μαΐου πάλι στο ΟΑΚΑ, πάλι με υπηρεσιακό στον πάγκο κόντρα στη ΑΕΚ. Τάκης Καραγκιοζόπουλος και 0-1! Οι οπαδοί του Ολυμπιακού, την ώρα που οι Ενωσίτες γιορτάζουν, κάνουν το ΟΑΚΑ καλοκαιρινό, η κατάσταση δεν αντέχεται. Ο Τσιαντάκης είναι από τους ελάχιστους διασωθέντες της σεζόν, έχει χρισθεί διεθνής, στα 26 του χρόνια αποτελεί σταθερά εκείνης της βασανισμένης ομάδας που ξεκίνησε με χίλια όνειρα και κατέληξε δακτυλοδεικτούμενη από την ιστορία. Οι αλλαγές το καλοκαίρι είναι σαρωτικές από τον Σαλιαρέλη, η οργή του κόσμου μετριάζεται από την επιστροφή του Νίκου Αναστόπουλου, ο Ανάργυρος κατορθώνει και κρατάει το Ντέταρι για να αποφύγει το λιντσάρισμα, αλλά για δεύτερο ξένο φέρνει το μακαρίτη τον Εντβάλντο (Edvaldo Alves Teles), την... ιστορικότερη μεταγραφή που έχει κάνει ποτέ ο Ολυμπιακός! Το παλικάρι που δεν έβρισκε τη μπάλα ούτε αν καθόταν ακίνητος και του την πέταγε κάποιος!\nΗ χρονιά είναι και πάλι σχεδόν κωμική, στο μέσον αναλαμβάνει την ομάδα ο ...πεθερός του Ντέταρι, ο Ίμρε Κόμορα (Imre Komora), η ομάδα ντροπιάζει την ιστορία της με παιχνίδια όπως το 4-5 από τον ΟΦΗ στο Καραϊσκάκης (παιχνίδι στο οποίο ο Ολυμπιακός προηγήθηκε με 4-0!) είναι φύσει αδύνατον να μιλήσει κανείς για διασωθέντες αν και πάλι ο Τσιαντάκης τιμά το ψωμί που (δεν) τρώει από τον Ολυμπιακό. Μέχρι που φθάνουμε στα ημιτελικά του Κυπέλλου. Παναθηναϊκός – Ολυμπιακός, η μητέρα των μαχών, ο κόσμος του Ολυμπιακού δεν συζητάει τίποτε άλλο εκτός από πρόκριση. 2-1 στο Καραϊσκάκης ο Ολυμπιακός, 2-1 στο ΟΑΚΑ ο Παναθηναϊκός. Το παιχνίδι είναι μια εποποιΐα του Ολυμπιακού εκείνης της εποχής. Το ματς έχει γυρίσει στο 80ο λεπτό με ένα "ολυμπιακό" γκολ του Τάσου Μητρόπουλου και ενώ σε όλο το β’ ημίχρονο ο Παναθηναϊκός έχει πιέσει όσο ποτέ τους ερυθρόλευκους. Στην παράταση, ο Τσιαντάκης ανατρέπει τον Ιάκωβο Χατζηαθανασίου και ο Παναθηναϊκός αποκτά σκορ πρόκρισης. Ο Τσιαντάκης θα επανορθώσει στο 112΄όταν με θαυμάσια πάσα θα βγάλει στον Σάββα Κωφίδη που θα κερδίσει το πέναλτι στο χέρι του Κρις Καλατζή. Το 3-3 του Τόλη Δρακόπουλου είναι το higlight μιας ολόκληρης γενιάς, το γκολ που περικλείει τη μισή ιστορία του Ολυμπιακού στην περίοδο των πέτρινων χρόνων. Το Κύπελλο θα κατακτηθεί στον τελικό με τον ΟΦΗ, είναι ο πρώτος τίτλος στην καριέρα του Νίκου Τσιαντάκη, ο οποίος πλέον είναι ταυτισμένος με τον Ολυμπιακό, χαίρει της απολύτου εκτίμησης του κοινού και της αναγνώρισης και από τους αντιπάλους, αφού η συμπεριφορά του είναι αξιοπρεπέστατη και περιορίζεται σε αμιγώς αθλητικά πλαίσια.\nΗ επόμενη σεζόν θα τον βρει και πάλι βασικό στέλεχος της ενδεκάδας, μια σεζόν που ίσως είναι η πιο ταραχώδης στην ιστορία του Ολυμπιακού, έμπλεη εναλλαγής συναισθημάτων και τρομερών σκηνικών από κάθε άποψη. Πωλείται ο Ντέταρι, έρχονται οι "Σοβιετικοί" όπως τους έλεγαν τότε, τα "Μινγκ" όπως τους μάθαμε στην Ελλάδα, ο Βαρδινογιάννης αρπάζει και τον Στράτο Αποστολάκη από τον Ολυμπιακό, η πόλωση χτυπάει κόκκινα, με αποκορύφωμα το παιχνίδι που οι …«επιστήμονες» κυνήγησαν το «Φονιά» Χρήστο Δημόπουλο σε ένα Καραϊσκάκης που έγινε καλοκαιρινό. «Ο Κοσκωτάς Αμερική, ο Σαλιαρέλης φυλακή» έλεγε το σύνθημα κι όμως ο Ολυμπιακός ήταν εκεί, με ποδοσφαιριστές απλήρωτους, με μονάδες όπως ο Τσιαντάκης να προσπαθούν να κρατήσουν ψηλά το φρόνημα του ταλαιπωρημένου οπαδού. Το 0-1 κόντρα στον Παναθηναϊκό στο ΟΑΚΑ είναι και πάλι μια ιστορία από μόνο του, τα παράσημα του Τσιαντάκη δεν μετρούνται με τίτλους αλλά με στιγμές χαραγμένες πολύ βαθιά στη μνήμη εκείνων που τις έζησαν. Διοικητικά υπάρχει ακόμα θολό τοπίο, ο Σαλιαρέλης μπαινοβγαίνει στη φυλακή, η ομάδα με τον Όλενγκ Μπλαχίν (Oleh Volodymyrovych Blokhin) στον πάγκο παίζει ίσως το ωραιότερο ποδόσφαιρο εκείνης της δεκαετίας για τον Ολυμπιακό, ο Τσιαντάκης παρά τις αντιξοότητες είναι πάντα εκεί, μαζί με τους υπόλοιπους ήρωες των "πέτρινων χρόνων" που εάν κάποιος τα εξετάσει σοβαρά δεν είναι πέτρινα. Ο Ολυμπιακός έπαιζε πολύ όμορφο ποδόσφαιρο, η ομάδα δεν υστερούσε σημαντικά σε ένα πολύ δυνατό πρωτάθλημα με ΑΕΚ, Παναθηναϊκό, ΠΑΟΚ με εξίσου δυνατές ομάδες. Αδικεί πολύ τον Ολυμπιακό ο χαρακτηρισμός εκείνης της ομάδας του Μπλαχίν ως loser. Είναι η ομάδα που κέρδιζε το ένα ντέρμπι μετά το άλλο, η ομάδα που έσπασε μια καταραμένη σχεδόν παράδοση στην Τούμπα, η ομάδα που κατακτά ένα ακόμη Κύπελλο Ελλάδος σε εκείνον το διπλό τελικό με τον ΠΑΟΚ. Ο Τσιαντάκης μέσα σε μια διετία ζευγαρώνει τους τίτλους του, η χαρά είναι ανείπωτη, η αναγνώριση του κόσμου καθολική.\nΑναπόσπαστο στέλεχος της Εθνικής πια, σε ηλικία 29 ετών απομένει το όνειρο της κατάκτησης του πρωταθλήματος, μια αξιόλογη πορεία στην Ευρώπη που τόσο έχει λείψει και μια επιτυχία με τη γαλανόλευκη. Το ευρωπαϊκό παράσημο δεν θα καθυστερήσει, θα το φορέσει την επόμενη κιόλας σεζόν με την ιστορική πρόκριση κόντρα στη Μονακό του Αρσέν Βενγκέρ (Arsène Wenger) μέσα στους καπνούς του Καραϊσκάκης. Ο Ολυμπιακός προκρίνεται στα προημιτελικά του Κυπελλούχων για πρώτη φορά στην ιστορία του. Η πίκρα στο Κύπελλο όμως στο τέλος της σεζόν είναι πολύ μεγάλη. Στον τελικό των "κουρεμένων κεφαλιών", ο Ολυμπιακός χάνει με 1-0 από τον Παναθηναϊκό και πληγώνει ανεπανόρθωτα το θυμικό των παριστάμενων οπαδών του. Είναι από τις χειρότερες στιγμές στην καριέρα του Νίκου, από τις λίγες φορές που αισθάνθηκε την ανάγκη να ζητήσει συγνώμη από τον κόσμο. Ο χαμένος τελικός του 1993 όταν πλέον ο Σωκράτης Κόκκαλης βγήκε στο ερυθρόλευκο διοικητικό προσκήνιο, έδειχνε να είναι η τελευταία πληγή. Ο Ολυμπιακός ήταν έτοιμος να βγει από το αδιέξοδο ετών, με οικονομικά προβλήματα να ταλανίζουν το σύλλογο και ποδοσφαιριστές απλήρωτους. Στην πιο ώριμη ποδοσφαιρική ηλικία, ο Νίκος Τσιαντάκης ήταν έτοιμος για μια δεύτερη ευκαιρία. Τελικά η χαρά ήρθε από την Εθνική ομάδα. Η χαρά και η καταξίωση με την Εθνική είναι η πιο σημαντική στην καριέρα του. Υπό την καθοδήγηση του Αλκέτα Παναγούλια, ο Τσιαντάκης είναι μέλος εκείνης της ομάδας που προκρίθηκε στο Παγκόσμιο Κύπελλο των ΗΠΑ, εκείνης που ανάγκασε τους Έλληνες φιλάθλους να μετατρέψουν τη νύχτα σε μέρα στο Ολυμπιακό Στάδιο στο νικηφόρο 1-0 με τη Ρωσία. Το καλοκαίρι στα γήπεδα των ΗΠΑ η συνέχεια δεν ήταν ανάλογη, το "4-4-2" στοιχειώνει εκείνη την αδικημένη γενιά του ελληνικού ποδοσφαίρου που έπραξε το αδιανόητο μέχρι τότε και μας χάρισε πολλά.\nΟ Νίκος σίγουρα θυμάται την πρεμιέρα με την Αργεντινή του Μαραντόνα, εκείνο το μεσημέρι που μετρήθηκε με τους καλύτερους, ντρίπλαρε τον Ρομπέρτο Σενσίνι (Roberto Néstor Sensini), "έφυγε" στη γραμμή από παγκόσμιας κλάσης ποδοσφαιριστές όπως ο Άμπελ Μπάλμπο (Abel Eduardo Balbo). Κι ας ήταν καταστροφική η παρουσία στην Αμερική, το Μουντιάλ του ’94 είναι το μεγαλύτερο παράσημο στην καριέρα του. Κλείνει την παρουσία του στην Εθνική ομάδα με 47 συμμετοχές και 2 τέρματα και σαν να θέλει η μοίρα να παίξει παιχνίδι μαζί του, στα 31 του αποχωρεί και από τον Ολυμπιακό. Επτά χρόνια, 7 γεμάτα χρόνια που το «Τσιαντάκης τρίπλα, γραμμή, κόρνερ, σέντρα, κεφαλιά Τσαλουχίδης – γκολ» ήταν στην ημερήσια διάταξη. Οι μεγάλες στιγμές άπειρες, η κραυγή στο γκολ του ντέρμπι με την ΑΕΚ, το τρομερό άγχος στο ματς του Κυπέλλου με τον Απόλλωνα Καλαμαριάς στο Καραϊσκάκης που το γύρισε μόνος του με την ασίστ και το γκολ, οι νίκες στα ντέρμπι (που ήταν πολλές), οι πίκρες, το "δεν πειράζει" του κόσμου, το μουστάκι του που κράτησε ζωντανό το μύθο στον Πειραιά μετά τα διάσημα μουστάκια του Ξανθόπουλου και του Αναστόπουλου, η χαίτη που ανέμιζε όταν έσκυβε το κεφάλι και όργωνε τον ασβέστη εκεί στα δεξιά. Φόρεσε τη φανέλα του Ολυμπιακού 186 φορές σκοράροντας 22 γκολ, σχεδόν παράλληλα χρίστηκε και διεθνής από εκείνο το παιχνίδι στο Βουκουρέστι με τη Ρουμανία το 1988, έως την ήττα από τη Νιγηρία στη Βοστώνη στο κύκνειο άσμα της Εθνικής στο μουντιάλ του ’94. Συνέχισε στον Άρη Θεσσαλονίκης, τον οποίο τίμησε και σεβάστηκε, εξακολούθησε να συναρπάζει με το στυλ του στον Ιωνικό και στον ΟΦΗ, πριν κλείσει την καριέρα του στον Εθνικό Αστέρα, στα πατημένα 36 πια και με τα πόδια να μην υπακούουν το νου. Αγαπήθηκε όσο λίγοι, έγινε συνώνυμο μιας ολόκληρης γενιάς old school ολυμπιακών και λατρεύεται από τους εραστές του cult. Αποσύρθηκε στην Πεύκη και παρακολουθεί το γιο του Στέφανο-Κωνσταντίνο στον Κένταυρο Βριλησσίων, αφού κατάφερε και του πέρασε το μεράκι για τη μπάλα.\nΟ απολογισμός του μπορεί να είναι μόνο θετικός. «Το πιο σημαντικό πράγμα που μου άφησε η ποδοσφαιρική πορεία είναι η αγάπη και η εκτίμηση που έχει ο φίλαθλος κόσμος για εμένα. Έχω σταματήσει κάμποσα χρόνια, αλλά το διαπιστώνω ακόμα. Εκτιμάται ο χαρακτήρας και αυτά που πρόσφερα στους αγωνιστικούς χώρους. Κάνοντας τον απολογισμό αυτό είναι σημαντικό. Το ζω από τους φιλάθλους όλων των ομάδων, "ήσουν παικταράς και καλό παιδί" μου λένε. Πρέπει να αγαπάς πολύ το ποδόσφαιρο για να πετύχεις σε αυτό το χώρο. Οι δυσκολίες είναι αμέτρητες και απίστευτες. Είναι πιο δύσκολο να παραμείνεις στην κορυφή, παρά να φτάσεις και ο μεγαλύτερος αγώνας είναι η προσπάθεια που κάνεις έξω από το γήπεδο»\nΜια τέτοια προσπάθεια έκανε κι εκείνος όταν μετά από μια τριακονταετία αποφάσισε επιτέλους να δώσει το τελευταίο μάθημα που χρωστούσε στη Γυμναστική Ακαδημία και να πάρει το δίπλωμά του στα 48 του. Αν τον συναντήσει κανείς είναι σχεδόν ίδιος, ο χρόνος ήταν γενναιόδωρος μαζί του και δεν είναι από τους βετεράνους ποδοσφαιριστές που δυσκολεύεσαι να αναγνωρίσεις. Συμμετέχει ενεργά στο σύνδεσμο παλαιμάχων του Ολυμπιακού, την ομάδα με την οποία συνδέθηκε περισσότερο από κάθε άλλη στην καριέρα του και εκφράζει ένα συναίσθημα που οι νεότεροι οπαδοί του Ολυμπιακού δεν μπορούν να κατανοήσουν. Είναι πολύ δύσκολο για τη νέα γενιά να αντιληφθεί ότι το γκολ του Γιώργου Βαΐτση στο Πριγκιπάτο είναι πιο σημαντικό από το διπλό στο Emirates. Συμπτωματικά κι εκείνο το βράδυ ο Ολυμπιακός φορούσε μπλε. Ήταν όμως ένας άλλος Ολυμπιακός, πιο αγαπησιάρης, λιγότερο "επαγγελματικός", ένας Ολυμπιακός που τι κι αν ήταν προτελευταίος στη βαθμολογία, συγκέντρωνε 70 χιλιάδες ανθρώπους Δεκέμβρη μήνα με την Παναχαϊκή στο ΟΑΚΑ. Ήταν ο Ολυμπιακός (και) του Νίκου Τσιαντάκη.\n1981-1985: Αθλητικός Ποδοσφαιρικός Σύλλογος Ατρόμητος Αθηνών\n1985-1987: Πανιώνιος Γυμναστικός Σύλλογος Σμύρνης, 61 (6)\n1987-1995: Ολυμπιακός Σύνδεσμος Φιλάθλων Πειραιώς, 186 (22)\n1995/96: Αθλητικός Σύλλογος Άρης Θεσσαλονίκης, 27 (4)\n1996/97: Αθλητικός Όμιλος Ιωνικός Νίκαιας, 47 (3)\n1997/98: Όμιλος Φιλάθλων Ηρακλείου, 24 (1)\n1998/99: Εθνικός Αστήρ Γυμναστικός Αθλητικός Όμιλος, 6 (0)\nΣύνολα καριέρας: 351 (36)\n1988-1994: Ελλάδα, 47 (2)\nΚύπελλο Ελλάδος: 2 (1990, 1992).\nΠηγή: contra.gr - retrosport.wordpress.com\nΑναρτήθηκε από Ιωάννης Περ. Πέππας στις 15:46


JAPANDI: Η Νέα Τάση της ΔΙΑΚΟΣΜΗΣΗΣ!\nby Jimmy Taylor 4 Φεβρουαρίου, 2020, 2:56 μμ\nΜπορεί να θεωρείτε ότι η Ιαπωνία και η Σκανδιναβία δεν έχουν κάτι κοινό, αλλά όταν πρόκειται για τη διακόσμηση του σπιτιού, έχουν πολλά κοινά από ό, τι νομίζετε.\nΗ αισθητική του καθενός επικεντρώνεται στην απλότητα, στα φυσικά στοιχεία και στην άνεση, οπότε δεν αποτελεί έκπληξη το γεγονός ότι βλέπουμε όλο και περισσότερους σχεδιαστές να συνδυάζουν τα δυο στυλ διακόσμησής και να το ονομάζουν “Japandi” (από το Japanese και Scandi).\nΤο στυλ διακόσμησής Japandi είναι ο συνδυασμός της σκανδιναβικής λειτουργικότητας και του ρουστίκ μινιμαλισμού της Ιαπωνίας για να δημιουργήσει μια αίσθηση τέχνης, φύσης και απλότητας. Αυτός ο συνδυασμός εστιάζει σε καθαρές γραμμές, φωτεινούς χώρους και ανοιχτά χρώματα.\nΑν και είναι μια σχετικά νέα τάση, περιμένετε να δείτε το Japandi να αναδύεται στα feed του Instagram σας φέτος.\nΠοιά είναι τα στοιχεία του Japandi;\nΗ τέλεια ένωση της ιαπωνικής και σκανδιναβικής διακόσμησης επικεντρώνεται σε απλοϊκά, μινιμαλιστικά σχέδια που είναι ευχάριστα αισθητικά αλλά βασίζονται στη λειτουργικότητα. Έχει μια πληθώρα φυσικών υλικών, σιωπηρά χρώματα, καθαρές γραμμές και ελάχιστα αλλά χειροποίητα έπιπλα με έμφαση στην ποιότητα. Θα δείτε επίσης πολλά ουδέτερα χρώματα και επιλογές χρωμάτων για να συμπληρώσετε τα έπιπλα και τα αξεσουάρ της Japandi.\nΕπιπλέον, το στυλ Japandi συχνά υπογραμμίζει τη βιωσιμότητα. Η επικράτηση φυσικών υλικών και τα απλά σχέδια το καθιστούν ένα τέλειο οικολογικό ντεκόρ. Με όλο και περισσότερους καταναλωτές να αναζητούν οικολογική αισθητική, η δημοτικότητα του Japandi δεν αποτελεί έκπληξη.\n90 ΛΟΓΟΙ για να αγαπήσετε την ΣΚΑΝΔΙΝΑΒΙΚΗ διακόσμηση!\nΠώς το Ιαπωνικό και Σκανδιναβικό Στυλ συνδυάζονται\nΕάν είστε εξοικειωμένοι με το σκανδιναβικό στυλ, είστε σίγουροι ότι έχετε κατανοήσει την έννοια του “Hygge” που είναι η άνεση και η οικειότητα στο σχεδιασμό. Θεωρεί ότι το σπίτι σας πρέπει να είναι το ιερό σας και να παρέχει μια αίσθηση άνεσης κάθε φορά που μπαίνετε στην είσοδο του.\nΤώρα, ενώστε αυτή την ιδέα με την ιαπωνική έννοια του “wabi-sabi”, ή την ιδέα ότι υπάρχει ομορφιά στην ατέλεια και έχουμε τον αρμονικό γάμο που είναι το Japandi. Τα στυλ διακόσμησης της Ιαπωνίας και της Σκανδιναβίας ταιριάζουν τόσο καλά, διότι έχουν και τα δύο τις ρίζες τους στην απλότητα και την άνεση. Η κοινή αισθητική των δύο συναντάται για να δημιουργήσουν ένα στυλ που είναι τόσο εύκολο όσο και εκλεπτυσμένο.\nΚαι όπου τα δυο στυλ αποκλίνουν, οι διαφορές τους τα αλληλοσυμπληρώνουν. Όπου οι ιαπωνικοί εσωτερικοί χώροι είναι κομψοί, οι σκανδιναβικοί είναι ρουστίκ. Τα πλουσιότερα (ουδέτερα) χρώματα του ιαπωνικού σχεδιασμού συμβάλλουν ώστε οι σκανδιναβικές παλέτες χρωμάτων να μην ψυχραίνουν την ατμόσφαιρα του σπιτιού.\nΠώς μπορώ να διακοσμήσω σε στυλ Japandi;\nΕάν είστε οπαδός του μινιμαλισμού και του “Hygge”, οι πιθανότητες είναι ότι έχετε ήδη αρχίσει να πειραματίζεται με το στυλ Japandi. Για να παίξετε με αυτό το στυλ, επικεντρωθείτε σε φυσικά υλικά όπως ανεπεξέργαστα ξύλινα ή μπαμπού έπιπλα που δίνουν το αίσθημα της φύσης και την απλοϊκή ομορφιά. Συνιστάται χρήση σιωπηρών χρωμάτων με πινελιές ανοιχτού πράσινου ή τοποθέτηση φυτών και πράσινου στο σπίτι σας για να δώσετε μια όψη υπαίθριας ζωής.\nΗ μείωση της αταξίας είναι επίσης το κλειδί για την επίτευξη του στυλ Japandi καθώς επικεντρώνεται σε καθαρές γραμμές και ανοιχτούς χώρους. Μπορείτε να δοκιμάσετε το «faux μινιμαλισμό» με κουτιά και καλάθια, ενσωματωμένα ή πτυσσόμενα παραπετάσματα για να κρύψετε τα πλεονάζοντα αντικείμενα και να κρατήσετε το χώρο σας σε τάξη.\nΓια να απολαύσετε το καλύτερο και από τους δύο στυλ, αντλήστε τη ζεστασιά από το σκανδιναβικό διατηρώντας παράλληλα την καλαισθησία του ιαπωνικού στυλ. Ενώ και τα δύο στυλ έχουν επίκεντρο το χρηστικό, είναι σημαντικό να διατηρήσετε μια αίσθηση ηρεμίας στον χώρο σας.\nΕπειδή η σχεδίαση της Japandi επικεντρώνεται στο χειροποίητο, ψάξτε για κομμάτια που θα αντέξουν τη δοκιμασία του χρόνου και θα ταιριάζουν με τη διακόσμηση σας για τα επόμενα χρόνια. Είναι ένα ξεκάθαρο αντίδοτο στην κουλτούρα μιας χρήσεως που έχουμε αγκαλιάσει για τόσο πολύ καιρό. Αντ’ αυτού, επικεντρωθείτε σε κομμάτια που είναι βιώσιμα και ασφαλή για τον πλανήτη μας.\nΠαρόλο που η Σκανδιναβική και η Ιαπωνική διακόσμηση δεν είναι καινούργιες, ο συνδυασμός των δύο θα είναι σίγουρα μια αυξανόμενη τάση τα επόμενα χρόνια.\nPrevious article IKEA Hacks για Αποθήκευση με την Παπουτσοθήκη Trones. Eξαιρετική λύση με τόσο χαμηλό ΚΟΣΤΟΣ!\nNext article Ιαπωνική ΔΙΑΙΤΑ με Μπανάνα και χάστε εως 5 κιλά!


ΑΠΑΝΤΑ ΟΡΘΟΔΟΞΙΑΣ: Είναι αδύνατο να περιγράψουμε όλες τις περιπτώσεις της εκπληκτικής πνευματικής κατανόησης του πατέρα Ιλαρίωνα.\nΕίναι αδύνατο να περιγράψουμε όλες τις περιπτώσεις της εκπληκτικής πνευματικής κατανόησης του πατέρα Ιλαρίωνα.\nΕίναι αδύνατο να περιγράψουμε όλες τις περιπτώσεις της εκπληκτικής πνευματικής κατανόησης του πατέρα Ιλαρίωνα. Εδώ είναι μόνο ένα από αυτά. Κάποια γυναίκα προσεγγίζει την εικόνα της Παναγίας. Ο γέροντας τρέχει και αρπάζει το εικονίδιο από τη μύτη της, χωρίς καν να της επιτρέψει να αγγίξει. Όλα είναι συγκεχυμένα. Ο πατήρ Ιλαρίωνα λέει με μια σπασμένη φωνή στη γυναίκα:\n" Διδάσκεις την κόρη σου τα άσχημα πράγματα και πηγαίνεις στη Θεοτόκο, νομίζεις ότι θα σε συγχωρήσει;"\nΗ γυναίκα, χωρίς να πει τίποτα, έφυγε από το ναό. Οι αρχές άρχισαν να ανακρίνουν τον γέρο σχετικά με τους λόγους αυτής της "άθλιας" συμπεριφοράς. Απάντησε ότι αυτή η κυρία διδάσκει την κόρη της σε πορνεία με το αφεντικό για χάρη μιας υψηλής θέσης και να μαντέψει τις κάρτες.\n"Ξέρετε αυτή τη γυναίκα;"\n«Πώς θα την ξέρω, έφτασε στο ναό για πρώτη φορά ...» απάντησε ο γέρων.\nΜΕΓΑΛΟΣΧΗΜΟΣ Ιλαρίωνα (Τζουμπανίν)\nΑναρτήθηκε από PROSKINITIS στις 9:00 μ.μ.\n▼ 2020 (6629)\nΤο μανιάτικο μοιρολόι της θείας Ευανθίας Άνω Δολοί.\nΕΟΡΤΑΣΤΙΚΗ ΕΚΔΗΛΩΣΗ ΕΠΙ ΤΗ ΕΟΡΤΗ ΤΩΝ ΤΡΙΩΝ ΙΕΡΑΡΧΩΝ.\nΤον πρώτο της Ιερέα απέκτησε η Ι.Μητρόπολις Βρυούλων\nΑγίου Αμφιλοχιου Πατμου(1889-1970) Πατρικές υποθηκες\nΛΟΓΙΑ ΑΓΑΠΗΣ ΣΕ ΜΙΑ ΚΗΔΕΙΑ .π.Διονύσιος Ταμπάκης.


Ζωδιακές Προβλέψεις Τρίτης 26/03 από την Λίτσα Πετρίδη | Empisteutiko.gr\nΖωδιακές Προβλέψεις Τρίτης 26/03 από την Λίτσα Πετρίδη\nΜαρ 26, 2019 Επιλογές Συντακτών, Ζώδια\nΗ Σελήνη από το ζώδιο του Τοξότη σας γεμίζει ενέργεια και μεγαλώνει την ανάγκη για ανεξαρτησία και διαφυγή απ’ την καθημερινότητα και ρουτίνα.\nΠαρόλα αυτά οι απαιτήσεις των εργασιακών σας υποχρεώσεων τρέχουν και δυστυχώς δε σηκώνουν αναβολή. Κάντε λοιπόν μια προσπάθεια να συγκεντρωθείτε τουλάχιστον στα απαραίτητα.\nΗ Αφροδίτη μετακομίζει στο ζώδιο των Ιχθύων και προσθέτει σασπένς στη σχέση με τον ερωτικό σύντροφο σας, ενώ σας δημιουργεί την ανάγκη να αφουγκραστείτε τα βαθύτερα συναισθήματα σας.\nΕσείς που είστε μόνοι-ες, δεν έχει νόημα να σκέφτεστε το παρελθόν. Κλείστε τα κακώς κείμενα και κοιτάξτε μπροστά.\nΟικονομικές συναλλαγές και έξοδα χρειάζονται προσοχή.\nΤο πέρασμα της Αφροδίτης στο ζώδιο των Ιχθύων, επηρεάζει θετικά τις φιλίες και ενισχύει τα όνειρα σας. Ανοίξτε χώρο στη ζωή σας και προσθέστε νέους ανθρώπους. Ανταλλάξτε εμπειρίες, γνώσεις και προσθέστε διασκέδαση στη ζωή σας.\nΟι επαγγελματικοί σας στόχοι αποδεικνύεται τελικά πως δεν ήταν ένα άπιαστο όνειρο και οι σημερινές εξελίξεις αν και λίγο αγχωτικές, το επιβεβαιώνουν.\nΗ σχέση με τον ερωτικό σύντροφο σας θα λειτουργήσει καλύτερα αν προσθέσετε νέες δραστηριότητες στην καθημερινότητα σας και βρείτε κοινές παρέες.\nΕσείς που είστε μόνοι-ες, να ξέρετε πως τον έρωτα που ονειρεύεστε, μπορείτε να τον βρείτε μέσα απ’ τον κοινωνικό σας περίγυρο.\nΑποφύγετε όσο τουλάχιστον είναι εφικτό, οικονομικές συναλλαγές.\nΤο πλανητικό σκηνικό σήμερα ευνοεί τα σχέδια σας, γι’ αυτό αξιολογήστε σωστά τις ευκαιρίες και οργανωθείτε περισσότερο.\nΘετικές εξελίξεις σε εργασιακά θέματα και την καριέρα σας, φέρνει το πέρασμα της Αφροδίτης στο ζώδιο των Ιχθύων, μέχρι και τις 20/4. Βελτιώστε τις σχέσεις σας με συναδέλφους και ανώτερους σας.\nΜη φοβάστε να κάνετε κοινά σχέδια με το σύντροφο σας, άλλωστε η σχέση σας πια έχει ισχυροποιηθεί.\nΕσείς που είστε μόνοι-ες, νέες γνωριμίες μέσα απ’ τον εργασιακό σας χώρο, χρειάζονται προσοχή και διακριτικότητα.\nΗ αύξηση των εσόδων σας δε θα πρέπει να σας παρασύρει σε σπατάλες.\nΗ διέλευση της Αφροδίτης στο ευαίσθητο αλλά ταυτόχρονα και δυναμικό ζώδιο των Ιχθύων, διεγείρει την επιθυμία σας για περισσότερη ποικιλία και διαφορετικότητα στη ζωή σας.\nΉρθε η ώρα να αναδείξετε τα ταλέντα και τις ικανότητες σας στα εργασιακά. Αρκετά μείνατε στο παρασκήνιο και με σταυρωμένα τα χέρια.\nΑλλάξτε τη συμπεριφορά σας απέναντι στον ερωτικό σύντροφο σας. Γίνετε πιο τρυφεροί και εκδηλωτικοί μαζί του και δε θα χάσετε.\nΕσείς που είστε μόνοι-ες, μέσα από ταξίδια και μετακινήσεις έστω και σύντομες, να ξέρετε πως θα βρείτε τον έρωτα που ονειρεύεστε, γι’ αυτό οργανωθείτε.\nΚατευνάστε το άγχος των οικονομικών υποχρεώσεων σας.\nΠροχωρώντας τα σχέδια και όνειρα σας ένα βήμα παρακάτω, να είστε βέβαιοι πως θα βρείτε συμμάχους και ανθρώπους που θα σας πιστέψουν και θα σας στηρίξουν. Δεν είστε μόνοι και πρέπει να το καταλάβετε μια ώρα αρχύτερα αυτό. Ο εγωισμός σας , σας κρατά απομονωμένους και παραπονεμένους.\nΔιευθετήστε επαγγελματικές εκκρεμότητες και ανοίξτε τις κεραίες αντίληψης σας. Διαρρέουν πληροφορίες και ευκαιρίες γύρω σας.\nΈχετε επικεντρώσει όλο σας το ενδιαφέρον στα δικά σας και έχετε παραμελήσει τον ερωτικό σύντροφο σας. Αλλάξτε τακτική όσο είναι καιρός.\nΕσείς που είστε μόνοι-ες, ή επιδιώκεται μια επανασύνδεση, είναι κατάλληλη η περίοδος για να κάνετε μια προσέγγιση.\nΟι καθυστερήσεις που σημειώνονται σε οικονομικά θέματα σας… τελειώνουν.\nΗ Αφροδίτη φαίνεται να μπαίνει την κατάλληλη στιγμή για εσάς στο ζώδιο των Ιχθύων, βοηθώντας σας να εξομαλύνετε τις όποιες τρέχουσες σχέσεις στη ζωή σας. Να βάλετε νέους ανθρώπους στη ζωή σας, που θα κεντρίσουν και θα ξυπνήσουν τα όνειρα, τις επιδιώξεις και τις επιθυμίες σας.\nΠριν λάβετε αποφάσεις στα εργασιακά εξετάστε και την άλλη όψη του νομίσματος. Τα συμφέροντα σας μπορεί να βρίσκονται σε μια άλλη κατεύθυνση.\nΑφιερώστε χρόνο στον ερωτικό σύντροφο σας και αλλάξτε την ατμόσφαιρα, προσθέτοντας ρομαντισμό και ξυπνώντας το πάθος στη σχέση σας.\nΕσείς που είστε μόνοι-ες, να ξέρετε πως το διάστημα που ακολουθεί, σας στήνει τα δίχτυα του ο έρωτας.\nΑκόμα και τα οικονομικά δείχνουν να βελτιώνονται.\nΟι ευκαιρίες για εξισορρόπηση και η απόλαυση της καθημερινότητας σας, ενισχύονται με το πέρασμα της Αφροδίτης στο ζώδιο των Ιχθύων. Νιώθετε ανανεωμένοι και έτοιμοι να εκμεταλλευτείτε κάθε ευκαιρία.\nΗ εφευρετικότητα σας στα εργασιακά αποδεικνύεται σωτήρια όχι μόνο για εσάς, αλλά και για τους άλλους. Εντυπωσιάστε τους με τις έξυπνες ιδέες σας και κάντε τους να κρέμονται απ’ τα χείλη σας.\nΗ βραδιά απόψε εκπέμπει ερωτισμό από μόνη της, γι’ αυτό μη γυρνάτε την πλάτη στο σύντροφο σας.\nΕσείς που είστε μόνοι-ες, ενισχύστε την αυτοπεποίθηση σας, κάνοντας ασκήσεις αυτογνωσίας στον καθρέφτη σας.\nΣυζητήσεις και προτάσεις που αφορούν τα οικονομικά, σας κάνουν να νιώθετε πιο αισιόδοξα.\nΑν και με ανεβασμένη διάθεση ξεκινάτε τη μέρα σας, μικρές δυσκολίες και απρογραμμάτιστες υποχρεώσεις σας πιέζουν αρκετά κατά τη διάρκεια της μέρας.\nΔιατηρήστε την υπομονή σας και μη χάνετε το χαμόγελο σας. Πάρτε πρωτοβουλίες στα εργασιακά και σηκώστε το ανάστημα σας. Είναι καιρός να σας λάβουν όλοι σοβαρά υπόψη τους.\nΤο πάθος στη σχέση με το σύντροφο σας αναζωπυρώνετε με την Αφροδίτη, να περνά στο ζώδιο των Ιχθύων.\nΕσείς που είστε μόνοι-ες, προσέξτε τις επαναφορές του παρελθόντος. Αν αξίζουν τον κόπο, εσείς θα το κρίνετε. Βέβαια δε θα ήταν κακό να λάβετε και το ένστικτο σας υπόψη σας.\nΑναζητήστε νέες πηγές εσόδων προκειμένου να νιώσετε καλύτερα.\nΗ Αφροδίτη σήμερα μετακομίζει στο ζώδιο των Ιχθύων, στον τομέα του σπιτιού και της καρδιάς σας. Μια ενδιαφέρουσα στιγμή, λίγες μέρες προτού ο Ερμής πάρει την ορθόδρομη πορεία του.\nΟι αλλαγές που προκύπτουν στα εργασιακά και μάλιστα εν ερήμην σας, σας προκαλούν άγχος. Όταν ηρεμήσετε θα διαπιστώσετε πως μέσα σ’ αυτές, υπάρχουν πολλές ευκαιρίες.\nΕίναι η κατάλληλη στιγμή για να κάνετε μια επανεκκίνηση στη σχέση με τον ερωτικό σύντροφο σας.\nΕσείς που είστε μόνοι-ες, νέες γνωριμίες σας ξυπνούν από το λήθαργο.\nΤα οικονομικά σας αρχίζουν να βελτιώνονται κι έτσι το άγχος περιορίζετε αισθητά.\nΗ εμπιστοσύνη στον εαυτό σας και τις ικανότητες σας ενισχύονται με την Αφροδίτη να περνά στο ζώδιο των Ιχθύων.\nΜε τον Ερμή να τελειώνει τον οπισθοδρομικό κύκλο του τις επόμενες μέρες, η επικοινωνία σας βελτιώνετε σημαντικά, γι’ αυτό και είναι η στιγμή να διεκδικήσετε τα κεκτημένα σας στα εργασιακά. Να θέσετε τους όρους σας και να εκθέσετε τις απόψεις σας.\nΜην προσπαθείτε να επιβάλετε τις απόψεις σας στον ερωτικό σύντροφο σας και μάλιστα με τόσο προκλητικό και απόλυτο τρόπο.\nΕσείς που είστε μόνοι-ες, διεκδικήστε το άτομο που σας ενδιαφέρει χωρίς το φόβο της απόρριψης.\nΜην ανοίγετε νέα οικονομικά ανοίγματα.\nΠεράστε στην αναζήτηση νέων ευκαιριών, εμπειριών και γνώσεων από σήμερα και βάλτε νέους στόχους. Έχετε κουραστεί πολύ το τελευταίο διάστημα και προσθέτοντας νέα ενδιαφέροντα στη ζωή σας, η ψυχολογία σας ανεβαίνει.\nΔιατηρήστε τη νηφαλιότητα και την ηρεμία σας στα εργασιακά. Μόνο έτσι θα καταφέρετε να ανταπεξέλθετε σε μια απαιτητική και δύσκολη μέρα.\nΤα παράπονα του ερωτικού σας συντρόφου λάβετε τα υπόψη σας και μην κλείνετε τα αφτιά σας..\nΕσείς που είστε μόνοι-ες, η γοητεία σας βρίσκεται στα ύψη. Μπορείτε να τυφλώσετε και να εντυπωσιάσετε τους πάντες.\nΜπορείτε να ανταπεξέλθετε στις οικονομικές υποχρεώσεις σας αρκε,ί να παραμείνετε ψύχραιμοι.\nΗ Αφροδίτη περνά στο δικό σας ζώδιο, όπου και θα παραμείνει πάνω από τρεις βδομάδες. Προσελκύστε λοιπόν τα όνειρα σας και νιώστε καλύτερα με τον εαυτό σας.\nΜην παρασύρεστε από αυτούς που σας κάνουν τους φίλους μπροστά και πίσω από την πλάτη σας , λένε άλλα. Κρατήστε το στόμα σας κλειστό και κινηθείτε μυστικά.\nΔιανύεται μια πολύ δημιουργική και ευχάριστη περίοδο στα συναισθηματικά. Μην τη χαλάτε για ασήμαντες λεπτομέρειες.\nΕσείς που είστε μόνοι-ες, οι καινούργιες γνωριμίες διαδέχονται η μια την άλλη. Κάντε τις σωστές επιλογές και μην ενθουσιάζεστε απ’ την πρώτη ματιά.\nΜέτρο και σύνεση χρειάζεται η διαχείριση των οικονομικών σας.\nΣαν Σήμερα Τρίτη 26/03 Βίντεο: Πόντιοι τραγούδησαν το «Μακεδονία Ξακουστή» μπροστά στους επισήμους\nΠρωτοφανές επεισόδιο στο Αιγαίο και στις σχέσεις μεταξύ Ελλάδας-Τουρκίας, καθώς τουρκικά αεροσκάφη παρενόχλησαν το ελικόπτερο στο οποίο επέβαινε ο Αλέξης...


Infographic |Ποια τα κέρδη της Apple και των υπολοίπων tech εταιρειών ανά δευτερόλεπτο; – www.appleteam.gr\nInfographic |Ποια τα κέρδη της Apple και των υπολοίπων tech εταιρειών ανά δευτερόλεπτο;\n80\tVIEWS\t0\t22 Νοεμβρίου 2013 11:00 ΠΜ\tΑΠΟ\tSTUFF\n5 δευτερόλεπτα χρειάζεστε για να διαβάσετε την πρώτη πρόταση του άρθρου, και σε αυτό το χρονικό διάστημα η Samsung έχει κερδίσει το εντυπωσιακό ποσό των 32,430$. Εάν το μετατρέψουμε σε ευρώ είναι περίπου 23998 €. Για να τονίσει πόσο μέγαλα είναι τα ποσά που κερδίζουν οι τεχνολογικές εταιρείες μία ιστοσελίδα δημιούργησε έναν διαδραστικό πίνακα ο οποίος παρουσιάζει σε πραγματικό χρόνο τα κέρδη των μεγάλων εταιρειών.\nΗ ιστοσελίδα προέρχεται απο το Ηνωμένο Βασίλειο με το όνομα Happier και είναι ενδιαφέρουσα καθώς τονίζει την επιτυχία αυτών των εταιρειών συγκρινόμενες μεταξύ τους. Κατασκευαστές κινητών τηλεφώνων όπως η Samsung, Apple, BlackBerry και Nokia διαμορφώνουν τη λίστα όπως και άλλες εταιρείες hardware και software κατασκευαστών, Microsoft, Google, HP, Dell, Foxconn, IBM, Oracle και Cisco.\nTo Facebook είναι το μόνο κοινωνικό δίκτυο που συμμετέχει στη λίστα με κέρδη 170€ το δευτερόλεπτο και η Amazon ως απευθείας λιανική κερδίζει 1447€.\nΗ Samsung είναι η εταιρεία που κερδίζει τα περισσότερα χρήματα. Σύμφωνα με το διαδραστικό Infographic η κορεάτικη εταιρεία κερδίζει 4799€ ανά δευτερόλεπτο. Η Apple βρίσκεται στη δεύτερη θέση κερδίζοντας 3358€ ανά δευτερόλεπτο με την BlackBerry να είναι προς το τέλος της λίστας κερδίζοντας σχετκά μικρότερα ποσά, της τάξως των 151€ το δευτερόλεπτο.\nΣτη πραγματικότητα οι BlackBerry, Nokia και το Facebook ήταν οι μόνες εταιρείες τις λίστας με λιγότερα από 4 εικονίδια στο σχήμα. Τα στοιχεία βασίζονται στην επίσημη αντιστοίχηση εσόδων των επιχειρήσεων από τις πρόσφατες εκθέσεις τριμήνου που ανακοινώθηκαν. Η Happier συγκέντρωσε αυτά τα στοιχεία ανά εταιρεία κι εργάστηκε πάνω σε αυτό ακριβώς, υπολογίζοντας πόσες ημέρες έχουν περάσει μέσα σε αυτό το τρίμηνο. Από εταιρεία σε εταιρεία αυτό μπορεί να διαφέρει ελαφρώς μεταξύ 90 και 92 ημέρες ανάλογα με το πότε κατέθεσε η κάθε εταιρεία τη δική της έκθεση.\nΓια να καταλήξουν στο συμπέρασμα για τα κέρδη ανά δευτερόλεπτο, η Happiers χώρισε τα κέρδη ανά ημέρα μέσα σε αυτό το τρίμηνο. Στη συνέχεια διαίρεσαν αυτό το ποσό με το 86400 όπου είναι ο αριθμός των δευτερολέπτων ανά 24ωρο, και ανάρτησαν το τελικό ποσό. Σύμφωνα λοιπόν με το Infographic η Microsoft κερδίζει περισσότερα χρήματα από τη Google. Εταιρείες τεχνολογίας όπως η IBM κερδίζει 2342€ ενώ η γνωστή σε μας, Ταίβανέζικη εταιρεία ηλεκτρονικών ειδών Foxconn εμφανίζεται στη λίστα με κέρδη 2823€ ανά δευτερόλεπτο ξεπερνώντας την Intel η οποία φτάνει τα 1204€. Για να πλοηγηθείτε από εταιρεία σε εταιρεία, πατήστε το μπλε βελάκι κάτω από το όνομα της εταιρείας.\nΠαρακολουθήστε το διαδραστικό Infographic και περιμένουμε τα δικά σας σχόλια εδώ στο Facebook ή στο twitter.\nΗ Apple δημοσίευσε σελίδα με τίτλο «Life on iPad»


Mediterranean College: Ήρθε η ώρα να χτίσεις το μέλλον σου! Απόκτησε Bachelor από Κρατικό Βρετανικό Πανεπιστήμιο στην ειδικότητα της πρώτης σου επιλογής!\nΉρθε η ώρα να χτίσεις το μέλλον σου! Απόκτησε Bachelor από Κρατικό Βρετανικό Πανεπιστήμιο στην ειδικότητα της πρώτης σου επιλογής!\nΠανεπιστημιακά Προγράμματα Σπουδών από το University of Derby, UK. Ενάρξεις Νέων Τμημάτων: Φεβρουάριος 2013\nΤο Mediterranean College σου προσφέρει τη δυνατότητα να σπουδάσεις στα επιστημονικά πεδία της επιλογής σου, με τις ενάρξεις νέων τμημάτων εντός Φεβρουαρίου 2013.\nΑπόκτησε Bachelor από το University Derby, σπουδάζοντας στην Ελλάδα στην ειδικότητα της πρώτης σου επιλογής, σε δυναμικά αναπτυσσόμενους τομείς.\nΤα προσφερόμενα προγράμματα είναι: Μηχανολόγων Μηχανικών, Πολιτικών Μηχανικών, Εφαρμοσμένης Ψυχολογίας, Παιδαγωγικών, Πληροφορικής, Δικτύων Υπολογιστών, Διοίκησης Επιχειρήσεων και Marketing.\nTα παραπάνω προγράμματα απευθύνονται και σε φοιτητές ΑΕΙ/ΤΕΙ/Κολλεγίων, με δυνατότητα αναγνώρισης μαθημάτων (κατάταξη σε προχωρημένο έτος σπουδών) και ειδικές επιδοτήσεις διδάκτρων. Ενάρξεις νέων Τμημάτων: Φεβρουάριος 2013.\nMediterranean College. The Power of Knowledge! Για περισσότερες πληροφορίες: Mediterranean College, Aθήνα: Πατησίων 107 & Πελλήνης 8, τηλ.: 210 8899600, Θεσσαλονίκη: Βαλαωρίτου 9 – τηλ.: 2310 287779, www.medcollege.edu.gr, info@medcollege.edu.gr\nΑναρτήθηκε από Mediterranean College στις 5:28 μ.μ.\nΕτικέτες Νέα Τμήματα Φεβρουαρίου, Eνάρξεις Νέων Τμημάτων Φεβρουαρίου 2012, Mediterranean College\nΑναγνωρίζονται οι τίτλοι σπουδών από τα κολλέγια\nΙσότιμα τα Πτυχία Κολεγίων και ΑΕΙ.\nΑπόκτησε ένα ισχυρό Μεταπτυχιακό Τίτλο σπουδών στ...\nΉρθε η ώρα να χτίσεις το μέλλον σου! Απόκτησε Bach...\nΜεγάλες επιχειρήσεις συμμετείχαν στο «Employabilit...\nΆνοιξε η αυλαία για το Employability Week


X4 Tier4i/Tier 4 Final - McCormick Tracktors\nX4 Tier4i/Tier 4 Final\nΗ σειρά Χ4 αντικαθιστά τις σειρές CX-L και CL, καινοτομώντας στην σειρές τρακτέρ χαμηλής και μεσαίας ισχύος, με μία νέα οικογένεια ελαφρών και ισχυρών τρακτέρ για μέγιστη παραγωγικότητα και ευελιξία στο χωράφι. Διαθέσιμα σε εκδόσεις πλατφόρμας και καμπίνας, η σειρά τρακτέρ Χ4 είναι ιδανικά για εργασίες προετοιμασίας εδάφους, όπως αρόσεις και φρεζαρίσματα , εργασίες οι οποίες απαιτούν ευστάθεια και δύναμη καθώς και εργασίες σε στενούς οπωρώνες, όπου η ευκινησία είναι ύψιστης σημασίας. Κατασκευασμένα για να προσφέρουν εξαιρετική ορατότητα και εύκολο χειρισμό, τα τρακτέρ της σειράς είναι επίσης κατάλληλα για εργασίες σε δραστηριότητες κτηνοτροφίας με εμπρόσθιο φορτωτή. Εξασφαλίζουν άνεση και ασφάλεια κατά την διάρκεια μεταφορών με υψηλές ταχύτητες.\nΗ σειρά Χ4 αποτελείται από 6 μοντέλα, όλα εφοδιάζονται με ολοκαίνουργιους κινητήρες Deutz, τετρακύλινδρους με turbo και intercooler και σύστημα ηλεκτρονικού ψεκασμού common rail. Τα μοντέλα της σειράς X4.55, X4.60 και X4.70 διαθέτουν κινητήρα 3.6L Tier 4 Interim που αποδίδουν ισχύς 90hp, 99hp και 107hp, καθώς τα μοντέλα X4.30, X4.40 και X4.50 είναι εφοδιασμένα με κινητήρες 2.9L που ικανοποιούν την προδιαγραφή καυσαερίων Tier 4 Final και αποδίδουν ισχύς 70 hp , 75 hp και 90 hp.\nΗ σειρά τρακτέρ Χ4 διαθέτουν ολοκαίνουργια κιβώτια ταχυτήτων τα οποία είναι κατασκευασμένα από την Argo Tractors, πίσω πλανητικούς τελικούς μειωτήρες και εμπρόσθιο άξονα τετρακίνησης με κεντρικό σύστημα φρεναρίσματος κατά παραγγελία. Δυο διαφορετικές διαστάσεις μεταξονίων είναι διαθέσιμες: 2230 mm για τα 3 μεγαλύτερα μοντέλα και 2100 για τα μικρότερα. Διαθέτοντας έναν συμπαγή σχεδιασμό και μοντέρνα αισθητική, τα τρακτέρ της σειράς Χ4, εναρμονίζονται με το στιλ της οικογένειας τρακτέρ McCORMICK .\nΤα μοντέλα της σειράς Χ4 προσφέρονται σε πολλές συνθέσεις, από συνθέσεις με βασικό εξοπλισμό έως πλήρως εξοπλισμένα για να καλύψουν οποιεσδήποτε απαιτήσεις των πελατών.\n4 σχέσεις, Synchro Shuttle\nΟι επιλογές περιλαμβάνουν την καινούργια καμπίνα με τέσσερις κολώνες, με οροφή λέπτής διατομής και εφοδιασμένη με υψηλής απόδοσης σύστημα air-condition και εξοπλισμένη με πλήθος άλλο χαρακτηριστικών όπως το νέο κιβώτιο ταχυτήτων 16+16. Το νέο κιβώτιο ταχυτήτων έχει αναπτυχθεί και παραχθεί από την Argo Tractors και προσφέρει την επιλογή τελικής ταχύτητας 40km/h σε χαμηλές στροφές κινητήρα και προσφέρει πολλές επιλογές όπως έρπουσες ταχύτητες, υδραυλική ρεβέρσα, χειροσυμπλέκτη, διαχωριστή Hi-Lo (Power Four) και υδραυλική σύμπλεξη του ΡΤΟ 2 ταχυτήτων, επιτρέποντας στον χειριστή την επιλογή της ιδανικής σύνθεσης για την εργασία του.\nΕπιπρόσθετος εξοπλισμός περιλαμβάνει υδραυλικό σύστημα ανύψωσης με ανυψωτική ικανότητα 3900 kg για τα μεγαλύτερης ισχύος μοντέλα και 3400 kg για τα μικρότερης με μηχανικό ή ηλεκτρονικό έλεγχο. Το υδραυλικό σύστημα είναι διαθέσιμο κατά παραγγελία με αντλία υψηλής ροής παρέχοντας 57 l/min. Εμπρόσθιο υδραυλικό με ανυψωτική ικανότητα 1750 kg διατίθεται κατά παραγγελία.


Netflix: Νέος γύρος περικοπών σε θέσεις εργασίας - Απολύει 300 υπαλλήλους - sofokleous10.gr\nNetflix: Νέος γύρος περικοπών σε θέσεις εργασίας – Απολύει 300 υπαλλήλους\nΝέο γύρο περικοπών θέσεων εργασίας ανακοίνωσε το Netflix, καθώς η πλατφόρμα βρίσκεται αντιμέτωπη με επιβράδυνση των ρυθμών ανάπτυξής της και με τον αυξημένο ανταγωνισμό.\nΟ κολοσσός στον τομέα του streaming, που προχώρησε στην απόλυση 150 εργαζομένων τον Μάιο γνωστοποίησε ότι θα περικόψει 300 επιπλέον θέσεις εργασίας – περίπου το 4% του εργατικού δυναμικού της – κυρίως στις ΗΠΑ. Οι ενέργειες αυτές έρχονται μετά την ανακοίνωση της εταιρείας για την πρώτη απώλεια συνδρομητών εδώ και πάνω από μια δεκαετία τον Απρίλιο.\nΩς αντιστάθμισμα των απωλειών η εταιρεία εξετάζει μια υπηρεσία που υποστηρίζεται από διαφημίσεις και προσπαθεί να καταπολέμήσει την κοινή χρήση κωδικών πρόσβασης.\nΕνώ το Netflix έχει 220 εκατομμύρια συνδρομητές παγκοσμίως και παραμένει ο αδιαφιλονίκητος ηγέτης στο streaming, έχει αρχίσει να δέχεται έντονο ανταγωνισμό τα τελευταία χρόνια με το λανσάρισμα ανταγωνιστικών πλατφορμών όπως το Disney Plus και το Prime Video της Amazon. Η εταιρεία προχώρησε επίσης πρόσφατα μία σειρά από αυξήσεις στην παροχή των υπηρεσιών της στις ΗΠΑ, το Ηνωμένο Βασίλειο και αλλού, οι οποίες συνέβαλαν στην απώλεια συνδρομητών.\nΧρηματιστήριο: Ζητούμενο η άμεση αντιστροφή του σκηνικού στις τράπεζες


Τι θα πει ο Μητσοτάκης σε Ερντογάν και ΝΑΤΟ - Οι ελληνικές «κόκκινες γραμμές» - e-thessalia.gr\nΤι θα πει ο Μητσοτάκης σε Ερντογάν και ΝΑΤΟ – Οι ελληνικές «κόκκινες γραμμές»\n3 Δεκεμβρίου 2019, 12:44 3 Δεκεμβρίου 2019\nΌπως προανήγγειλε ο πρωθυπουργός, Κυριάκος Μητσοτάκης, θα αναφερθεί στις τουρκικές προκλήσεις και θα ζητήσει από το ΝΑΤΟ να πάρει θέση.\nΜάλιστα, αναμένεται να τονίσει ότι δεν μπορεί μια συμμαχία να στέκεται αδιάφορη όταν ένα μέλος της παραβιάζει ανοιχτά το Διεθνές Δίκαιο και στρέφεται κατά άλλου μέλους της, υπερθεματίζοντας ότι η Ελλάδα ουδέποτε επιδίωκε την ένταση.\nΟ πρωθυπουργός έχει ήδη διαμηνύσει προς κάθε κατεύθυνση ότι η Ελλάδα ξέρει να υπερασπίζεται τα δικαιώματά της με αυτοπεποίθηση, ψυχραιμία και αποτελεσματικότητα.\nΣύμφωνα με τις κυβερνητικές πληροφορίες, κατόπιν αιτήματος της Τουρκικής πλευράς, αύριο 4 Δεκεμβρίου 2019 (14:30μμ ώρα Λονδίνου), θα πραγματοποιηθεί η συνάντηση του Πρωθυπουργού Κυριάκου Μητσοτάκη με τον Πρόεδρο Ταγίπ Ερντογάν στο περιθώριο της Συνόδου Κορυφής του ΝΑΤΟ.\nΌπως τόνισε ο πρωθυπουργός μιλώντας σε συνεργάτες του «θα θέσω στον πρόεδρο Ερντογάν όλα τα θέματα της τουρκικής προκλητικότητας. Θα μιλήσουμε με ανοιχτά χαρτιά. Και είναι προς το συμφέρον και της Τουρκίας να αναδιπλωθεί από προκλητικές ενέργειες. Η στάση της Τουρκίας οδηγεί στη διπλωματική της απομόνωση».\nΣε ό,τι αφορά στην ουσία του ζητήματος, οι ελληνικές θέσεις είναι οι ακόλουθες: Η απόπειρα της Τουρκίας να καταργήσει θαλάσσιες ζώνες νησιών -όπως η Κρήτη, η Ρόδος, η Κάρπαθος, το Καστελόριζο- με τεχνάσματα όπως άκυρα διμερή μνημόνια, δεν παράγει διεθνώς έννομα αποτελέσματα. Δεν μπορεί δηλαδή να θίξει κυριαρχικά δικαιώματα των νησιών μας, που είναι εδραιωμένα στο Διεθνές Δίκαιο και, ειδικότερα, στο Δίκαιο της Θάλασσας.\nΟ Κυριάκος Μητσοτάκης έχει προχωρήσει σε μια σειρά δράσεων που απαντούν έμπρακτα στις τουρκικές προκλήσεις. Έθεσε το ζήτημα στον Ιταλό Πρωθυπουργό, Τζουζέπε Κόντε, κατά τη συνάντησή τους στη Ρώμη στις 26/11, και στον Γάλλο Πρόεδρο, Εμανουέλ Μακρόν, κατά την τηλεφωνική τους συνομιλία, από τον οποίο ζήτησε τη στήριξη της Γαλλίας.\nΕπίσης στη συνάντηση των Ευρωπαίων ηγετών που συμμετείχαν στη διάσκεψη για το κλίμα, στη Μαδρίτη, ο κ. Μητσοτάκης αναφέρθηκε χθες στις έρευνες που γίνονται στην Ανατολική Μεσόγειο, κατήγγειλε τις ενέργειες της Τουρκίας και ζήτησε τη στήριξη της ΕΕ, υπογραμμίζοντας ότι οι τουρκικές κινήσεις της υπονομεύουν τις πολιτικές αξιοποίησης νέων κοιτασμάτων φυσικού αερίου από την ευρύτερη περιοχή.\nΤαυτόχρονα, η Μόνιμη Αντιπροσωπεία της Ελλάδος στην Ε.Ε. ενημέρωσε την ύπατη εκπρόσωπο της Ευρωπαϊκής Ένωσης για θέματα Εξωτερικής Πολιτικής και Πολιτικής Ασφαλείας, Φεντερίκα Μογκερίνι, για την εξέλιξη της κατάστασης, ενώ ο μόνιμος αντιπρόσωπος της Ελλάδας έθεσε το θέμα στο πλαίσιο του Coreper.\nΠροηγούμενο ΆρθροΓια ανθρωποκτονία από αμέλεια παραπέμπονται οι γονείς του 2,5 ετών αγοριού στο ΊλιονΕπόμενο ΆρθροΣκαμπανεβάσματα παρουσιάζει ο Ολυμπιακός Βόλου – Ζητούμενο η σταθερότητα


Βουλγαρία-Ρουμανία: Οι γιατροί φεύγουν, το σύστημα υγείας "αιμορραγεί"\nΤρίτη, 03-Ιουλ-2018 16:21\nΗ 11χρονη Φλορίνα Βενέρα, από το μικρό χωριό Μπουνέστι της κεντρικής Ρουμανίας, είχε διαγνωστεί με καρκίνο μυελού των οστών στο πόδι πριν από επτά χρόνια. Το μικρό κορίτσι είχε υποβληθεί τότε στην απαραίτητη επέμβαση, ωστόσο η μητέρα της, Αντριάνα Ρούσου, ανησυχεί ξανά διότι η κόρη της παραπονιέται για πόνους στο πόδι. Ο τελευταίος επανέλεγχος της Φλορίνα έγινε το 2014. Η μητέρα της λέει ότι σήμερα δεν μπορούν να πάνε πουθενά για να διαπιστώσουν εάν είναι υγιής. Ο οικογενειακός γιατρός του χωριού τους, που θα μπορούσε να τους παραπέμψει σε κάποιον ογκολόγο, παραιτήθηκε πέρυσι και από τότε δεν έχει βρεθεί αντικαταστάτης.\nΗ οικογένεια της Φλορίνα ζει φτωχικά, με τη βοήθεια επιδομάτων και με περιστασιακές δουλειές. Για να επισκεφθεί κάποιον γιατρό θα πρέπει να ταξιδέψουν στη Σιγκισοάρα, σε απόσταση 30χλμ. Ελλείψει δημόσιας συγκοινωνίας, θα έπρεπε να καλέσουν ταξί, κάτι που θα στοίχιζε περί τα 20 ευρώ –μια μικρή περιουσία για πολλούς κατοίκους της περιοχής.\nΠερισσότερες επιλογές στο εξωτερικό\nΟι ελλείψεις ιατρικού προσωπικού τόσο στη Ρουμανία όσο και στη γειτονική Βουλγαρία εντείνονται. Χιλιάδες γιατροί και νοσηλευτές από τις δύο βαλκανικές χώρες ζουν και εργάζονται σήμερα στο εξωτερικό –στη δυτική Ευρώπη και αλλού. Από το 2007, 45.000 επαγγελματίες του ιατρικού κλάδου έκαναν αίτηση για πιστοποιητικό που τους δίνει τη δυνατότητα να εργαστούν εκτός συνόρων. Μέχρι σήμερα περίπου 14.000 ρουμάνοι γιατροί και σχεδόν 50.000 νοσηλευτές έχουν εγκαταλείψει το εθνικό σύστημα υγείας της χώρας τους για να εργαστούν αλλού. Κάθε χρόνο περίπου 450 γιατροί και περί τους 1.000 νοσηλευτές μεταναστεύουν από τη Βουλγαρία σε αναζήτηση καλύτερων επαγγελματικών ευκαιριών στη δυτική Ευρώπη.\nΦαινομενικά μεταναστεύουν σε πλουσιότερες χώρες αποσκοπώντας σε καλύτερες αποδοχές. Στην πραγματικότητα όμως ένας εξίσου σημαντικός παράγοντας είναι ότι τους απωθεί το δυσλειτουργικό σύστημα υγείας στις χώρες τους, όπου αναγκάζονται να κάνουν υπερωρίες συστηματικά ενώ αντιμετωπίζουν ελλείψεις βασικού ιατρικού εξοπλισμού.\nΗ Γκεργκάνα Γκεοργκίεβα, 31χρονη παθολόγος από τη Βουλγαρία, αποτελεί χαρακτηριστική περίπτωση. Έφυγε από τη χώρα της το 2012, λίγο μετά την αποφοίτησή της από την Ιατρική Σχολή, και επέλεξε να εγκατασταθεί στη Γερμανία. "Τότε οι πτυχιούχοι Ιατρικής έπρεπε να περιμένουν μέχρι και δύο χρόνια για να βρουν μια διαθέσιμη θέση εκπαιδευόμενου γιατρού", λέει. Η ίδια προσθέτει ότι στη Γερμανία αμειβόταν με 2.500 ευρώ κατά την εξειδίκευσή της, την ώρα που η αντίστοιχη αμοιβή στη Βουλγαρία δεν θα ξεπερνούσε τα 200 ευρώ. Όπως λέει, οι συνθήκες έχουν βελτιωθεί κάπως στη χώρα της από τότε, ενώ παραδέχεται ότι και στη Γερμανία εργάζεται πολλές ώρες. Παρόλα αυτά δεν θέλει να επαναπατριστεί, εκφράζοντας την απογοήτευσή της για το βουλγαρικό σύστημα υγείας, που όπως λέει υποχρηματοδοτείται, είναι υποστελεχωμένο και διεφθαρμένο. "Το ιατρικό επάγγελμα είναι ευγενές και δεν θα πρέπει να υποβαθμίζεται σε αντικείμενο επιχειρηματικής δραστηριότητας", σχολίασε η βουλγάρα γιατρός στην DW. "Μου αρέσει που υπάρχουν αυστηροί κανόνες στη Γερμανία, δουλεύω με σύγχρονο εξοπλισμό και οι συνθήκες στο νοσοκομείο μου είναι εξαιρετικές".\nΘέσεις μένουν ακάλυπτες\nΓεγονός είναι πάντως ότι η μαζική έξοδος γιατρών όπως η Γκεργκάνα Γκεοργκίεβα δυσχεραίνει ακόμη περισσότερο την κατάσταση στα ήδη δυσλειτουργικά εθνικά συστήματα υγείας των χωρών που πλήττονται από τις ελλείψεις καταρτισμένου προσωπικού.\nΗ μετανάστευση στο εξωτερικό είναι ένας πολύ βασικός λόγος για τις ελλείψεις ιατρικού προσωπικού, επισημαίνει η Αντίνα Λάριου, διευθύντρια νοσοκομείου στη μικρή ρουμανική πόλη Ρουπέα. Όπως λέει, η ίδια πασχίζει μάταια να καλύψει τις κενές θέσεις στο νοσοκομείο της. Είναι γεγονός ότι οι γιατροί που θέλουν να εξελιχθούν επαγγελματικά πηγαίνουν είτε στις μεγάλες πόλεις εντός των συνόρων είτε στο εξωτερικό.\nΜποριάνα Τζαμπάζοβα, Κλαούντα Τσιομπάνου / Άρης Καλτιριμτζής


Πατάκι Ecomat Home Stones VXZH6 Πατάκι Ecomat Home Stones\nΑρχική / Προϊόντα / Προιόντα Δαπέδου / Πατάκια Πόρτας Πατάκι Ecomat Home Stones\nΤο Ecomat Home Stones πατάκι, αποτελεί μια καλαίσθητη ποιοτική επιλογή για το σπίτι σας. Είναι κατασκευασμένο από 90% ανακυκλώσιμο υλικό και μία στρώση από αντιολισθητικό υλικό πάχους 10mm με ενιαία επιφάνεια για να καθαρίζει καλά τα παπούτσια σας. Είναι ένα εξαιρετικά απορροφητικό πατάκι πολύ ανθεκτικό, μακράς διαρκείας και ιδανικό για ολική χρήση. Είναι ιδανικό τόσο για εσωτερική όσο και για εξωτερική χρήση και λειτουργεί ως φράγμα για την απομάκρυνση των ρύπων που εισέρχονται στο σπίτι σας. Μπορεί να χρησιμοποιηθεί σε οποιαδήποτε επιφάνεια και διαθέτει αντιολισθητικό στήριγμα που κρατά το χαλί στη θέση του ακόμα και όταν περπατάτε επάνω του. Η γκάμα σε πατάκια, διαθέτει ποικιλία από φανταχτερά σχέδια και σίγουρα θα βρείτε αυτό που ταιριάζει καλύτερα στον χαρακτήρα σας και στο σπίτι σας.


7 έξυπνες αποφάσεις για το νοικοκυριό του 2014 | 26 eco pages\n7 έξυπνες αποφάσεις για το νοικοκυριό του 2014\nΟ νέος χρόνος μπήκε και δεν φαίνεται να είναι και ο πιο εύκολος της ζωής σου! Μην τρελαίνεσαι, όμως! Τουλάχιστον στα θέματα νο...\n1. Γλίτωσε χρήματα από τον οικιακό προϋπολογισμό.Υπάρχουν πολλοί τρόποι να κάνεις οικονομία σε καθημερινά θέματα νοικοκυριού χωρίς να μειώσεις στο ελάχιστο την ποιότητα της καθαριότητας στην οποία έχεις συνηθίσει.\nΗ δύναμη του υγρού για τα πιάτα\nΈνα απαλό καθαριστικό πιάτων μπορεί να έχει περισσότερες από μία χρήσεις. Αντί να χρησιμοποιείς διαφορετικά καθαριστικά για τις διάφορες επιφάνειες -ιδιαίτερα τις κουζίνας- θα δεις ότι μια ελάχιστη ποσότητα από αυτό, διαλυμένο σε πολύ νερό, καθαρίζει το ίδιο καλά, τον πάγκο, το τραπέζι, τις οικιακές συσκευές και -γιατί όχι- το χαλί, τα πατάκια, και φυσικά διάφορους λεκέδες από φαγητό. Προσοχή όμως. Πρέπει να διαλέξεις ένα ιδιαίτερα απαλό υγρό, ή να το διαλύσεις με πάρα πολύ νερό, γιατί όσο πιο συμπυκνωμένο είναι τόσο πιο δύσκολα ξεβγάζεται.\nΆλλαξε τα φώτα\nΑντικατέστησε τους γλόμπους στα φωτιστικά όλου του σπιτιού σου με αντίστοιχους φθορισμού εξοικονόμησης ενέργειας. Μπορεί να σου κοστίσουν λίγο παραπάνω στην αγορά, αλλά μακροπρόθεσμα, θα δεις ότι "αξίζουν τα λεφτά τους". Εξάλλου δεν χρειάζεται να τους αλλάξεις όλους με τη μία. Προχώρα σιγά σιγά με τον καθένα που Επώνυμες μάρκες\nΑκόμη και αν έχεις συνηθίσει να χρησιμοποιείς συγκεκριμένες μάρκες καθαριστικών, δοκίμασε και μερικά από εκείνα τα πιο ανώνυμα, που προωθούν οι αλυσίδες σούπερ μάρκετ. Μπορεί να μην σου κάνουν όλα, αλλά σίγουρα θα βρεις κάποια που μπορεί να αντικαταστήσουν μερικά από τα πιο ακριβά επώνυμα που χρησιμοποιούσες μέχρι τώρα.\nΦρόντισε να ενημερώνεσαι τακτικά για τις προσφορές κάθε σούπερ μάρκετ και να χρησιμοποιείς τα κουπόνια που πολλές φορές πετάς χωρίς ούτε καν να κοιτάξεις\nΥλικά για πολλές χρήσεις\nΑντί για προϊόντα μιας χρήσης, επέλεξε εκείνα που μπορούν να ξαναχρησιμοποιηθούν. Γάντια, για παράδειγμα, σφουγγαρίστρες, ή ξεσκονόπανα. Υπάρχουν πια προϊόντα που πλένονται ωραιότατα και αντί να πεταχτούν, χρησιμοποιούνται ξανά και ξανά.\nΑφού ξεφορτωθείς τα περιττά, στο επόμενο βήμα, θα πρέπει να βάλεις σε σωστή σειρά αυτά που έχουν μείνει. Ποτέ όμως μην ξεκινάς κάτι χωρίς σχέδιο. Το μόνο που θα καταφέρεις είναι να χάσεις πολύτιμο χρόνο. Και σίγουρα δεν το θέλεις αυτό. Άρα, φρόντισε να καταγράψεις προσεκτικά τις ανάγκες σου σε κάθε δωμάτιο χωριστά και βάλε το σε εβδομαδιαίο πρόγραμμα. Να μην είναι, δηλαδή, κάτι που θα κάνεις μία φορά και τέλος. Αν η προσπάθεια αυτή δεν έχει συνέχεια, δεν έχει και καμία ουσία\n26 eco pages: 7 έξυπνες αποφάσεις για το νοικοκυριό του 2014


Η Σμύρνη, μάνα, καίγεται - Fosonline\nΠαρασκευή, 27/08/2021 07:59\nΣαν σήμερα, στις 27 Αυγούστου του 1922, εμπροσθοφυλακή του τουρκικού ιππικού εισέρχεται στη Σμύρνη, ενώ τις βραδινές ώρες φτάνει και μία μεραρχία πεζικού. Οι Τούρκοι πυρπολούν την πόλη και προβαίνουν σε σφαγές του ελληνικού πληθυσμού της. Μεταξύ των σφαγιασθέντων είναι και ο μητροπολίτης Σμύρνης Χρυσόστομος. Η πυρκαγιά θα συνεχιστεί έως τις 3 Σεπτεμβρίου, μεταβάλλοντας την πόλη σε σωρό ερειπίων.\nΣτις 11.00 το πρωί εμπροσθοφυλακή του τουρκικού ιππικού υπό τον λοχαγό Σερεφετίν και 400 άτακτοι ιππείς υπό τον Κορ Πεχλιβάν εισέρχονται στη Σμύρνη, ενώ τις βραδινές ώρες φτάνει η μεραρχία πεζικού του στρατηγού Μουρσέλ Μπακού. Κηρύσσεται στρατιωτικός νόμος και συστήνεται έκτακτο στρατοδικείο.\nΑπό τις πρώτες νυχτερινές ώρες ομάδες Τούρκων χαρακτηρίζουν με κόκκινη βαφή και με την εγγραφή «Sahibi Islamdir» («μουσουλμανική ιδιοκτησία») δημόσια και ιδιωτικά κτίρια που πρέπει να προστατευτούν.\nΟι Τούρκοι πυρπολούν την πόλη και προβαίνουν σε σφαγές του ελληνικού πληθυσμού. Μεταξύ των σφαγιασθέντων είναι και ο μητροπολίτης Σμύρνης Χρυσόστομος. Ο Χρυσόστομος ήταν ο τελευταίος μητροπολίτης Σμύρνης. Βρήκε μαρτυρικό θάνατο, καθώς κατακρεουργήθηκε από φανατισμένο όχλο κατά την ανακατάληψη της πόλης από τους Τούρκους. Είχε μετατεθεί στη Σμύρνη ως μητροπολίτης το 1910. Στη θέση αυτή παρέμεινε ολόκληρη τη δύσκολη περίοδο των Βαλκανικών Πολέμων, της Μικρασιατικής Εκστρατείας και της Μικρασιατικής Καταστροφής, μη δεχόμενος μάλιστα να αποχωρήσει από την πόλη και να εγκαταλείψει το ποίμνιό του όταν κατέρρεε το μέτωπο. Συνελήφθη από τους Τούρκους, οι οποίοι τον βασάνισαν, τον τύφλωσαν και τον διαμέλισαν.\nΟι φρικαλεότητες των Τούρκων που ακολούθησαν ήταν τέτοιες που δεν ταιριάζουν στο ανθρώπινο γένος. Στην πόλη της Σμύρνης οι σφαγές ξεκίνησαν από την αρμένικη συνοικία του Αγίου Στεφάνου. Ο πρόξενος των ΗΠΑ στη Σμύρνη και φιλέλληνας Τζορτζ Χόρτον, έγραψε: «Οι δρόμοι που οδηγούσαν στην αρμένικη συνοικία φυλάγονταν από Τούρκους στρατιώτες. Όσο διήρκεσε η σφαγή δεν επετράπη σε κανέναν η είσοδος. Οι συγκλονιστικότερες στιγμές της τραγωδίας εκτυλίχθηκαν στον καθεδρικό ναό του Αγίου Στεφάνου, όπου είχαν καταφύγει περισσότεροι από 4.000 άνθρωποι. Επειδή αρνήθηκαν να παραδοθούν, δέχθηκαν πυρά και χειροβομβίδες, ενώ στη συνέχεια οι Τούρκοι εισέβαλαν στον περίβολο και εντός του ναού κατασφάζοντας και εκτελώντας».\nΗ εφημερίδα «Daily News» γράφει: «Η φωτιά άρχισε από την αρμένικη συνοικία… Τούρκοι στρατιώτες έχυναν πετρέλαιο στα σπίτια και έβαζαν φωτιά. Σαφώς οι τουρκικές αρχές μπορούσαν να παρεμποδίσουν την εξάπλωση της πυρκαγιάς. Οι Τούρκοι στρατιώτες, που δρούσαν εσκεμμένα, ήταν οι κύριοι υπαίτιοι της τρομερής καταστροφής». Η φωτιά έκαιγε όχι μόνο τις περιουσίες τους αλλά και τα όνειρά τους, τις ελπίδες τους, τη ζωή τους.\nΟ αριθμός των θυμάτων δεν είναι δυνατόν να εξακριβωθεί και οι διάφοροι ερευνητές ιστορικοί και ειδικοί δίνουν διαφορετικούς αριθμούς. Πάντως ανέρχονται σε εκατοντάδες χιλιάδες. Ο αριθμός των προσφύγων ανήλθε σε ένα εκατομμύριο τετρακόσιες χιλιάδες Έλληνες.\n1829: Οι πρώτοι Έλληνες πατούν το πόδι τους στην Αυστραλία. Πρόκειται για επτά ναυτικούς που έχουν καταδικαστεί για πειρατεία από τους Άγγλους. Τα ονόματά τους: Γεώργιος Βασιλάκης, Γκίκας Βούλγαρης, Γεώργιος Λαρίτσος, Αντώνης Μανόλης, Δαμιανός Νίνης, Νικόλαος Παπανδρέας και Κωνσταντίνος Στρομπόλης.\n1896: Λαμβάνει χώρα ίσως ο πιο σύντομος πόλεμος στην ιστορία της ανθρωπότητας. Διεξάγεται μεταξύ Μεγάλης Βρετανίας και Ζανζιβάρης (τμήματος της σημερινής Τανζανίας) και διαρκεί μόλις 38 λεπτά!\n1943: Αεροπορικός βομβαρδισμός από τους Γερμανούς ισοπεδώνει το χωριό Βορίζια στην Κρήτη.\n1955: Εκδίδεται για πρώτη φορά το Βιβλίο Ρεκόρ Γκίνες.\n1979: Στην Ιρλανδία μία βόμβα σκοτώνει τον Βρετανό ναύαρχο εν αποστρατεία Λούις Μαουντμπάτεν και τρεις άλλους, ενώ έκαναν βόλτα με βάρκα. Την ίδια ημέρα 18 Βρετανοί στρατιώτες σκοτώνονται σε ενέδρα στη Βόρεια Ιρλανδία.\n1988: Πεθαίνει από διαβήτη σε ηλικία 75 χρονών σε νοσοκομείο του Μονάχου ο Ζλάτκο Τσαϊκόφσκι, ο οποίος είχε διαδεχθεί τον Φράντισεκ Φάντροκ στον πάγκο της ΑΕΚ την 5η αγωνιστικής της περιόδου 1977-78.\n1997: Πεθαίνει η Σωτηρία Μπέλλου, μία από τις κορυφαίες τραγουδίστριες της λαϊκής και ρεμπέτικης μουσικής.\n2004: Η Μιρέλλα Μανιάνι κατακτά το χάλκινο μετάλλιο στον ακοντισμό με βολή 64,29 μέτρων στους Ολυμπιακούς Αγώνες της Αθήνας.\n2005: Πεθαίνει σε ηλικία 83 ετών ο μουσικοσυνθέτης Γιώργος Μουζάκης που συνέθεσε περισσότερα από 450 τραγούδια και ανάμεσά τους τον ύμνο της ομάδας του Παναθηναϊκού.


ΘΑΝΟΣ ΕΥΗ koukfamily: H δημοκρατία δεν είναι συνταγή.\nH δημοκρατία δεν είναι συνταγή.\nΠλειοψηφία σημαίνει μέγεθος ποσοτικό, εξ υπαρχής παράκαμψη της ποιότητας. Στο «αντιπροσωπευτικό» λεγόμενο σύστημα της νεωτερικής δημοκρατίας τη διαχείριση των κοινών αναγκών αναλαμβάνει όποιο κόμμα κερδίσει την εύνοια της πλειονότητας των πολιτών. Eίναι άραγε προϋπόθεση της νεωτερικής δημοκρατίας η αδιαφορία για την ποιότητα, η παγίδευση σε συντελεστές που ευνοούν το κολάκευμα της μάζας, τον συμβιβασμό με απαιτήσεις μειωμένης καλλιέργειας και ευφυΐας, τις παραχωρήσεις στη μετριότητα;\nΓια να κερδίσει ένα κόμμα την εύνοια της άποιας πλειοψηφίας, πρέπει να παραιτηθεί από την ορθολογική επιχειρηματολογία, να εκφραστεί σε επίπεδο μειωμένης νοητικής ικανότητας. Nα αποφύγει τη γλώσσα της ειλικρίνειας, τη ρεαλιστική πολιτική ανάλυση.\nNα παραβλέψει ή και να κολακέψει την έλλειψη καλλιέργειας, την ποδοσφαιρολαγνεία, την επιθεωρησιακή σαχλαμάρα, τις χυδαίες καταναλωτικές ενορμήσεις. Oφείλει (επαγγελματικά) να αγνοήσει την ποιότητα, αφού αφορά μόνο μειοψηφίες. Nα αδιαφορήσει για την κρίση των «επαϊόντων», για τους «γυμνασμένους νόες», για τις απροκατάληπτες και ανιδιοτελείς αξιολογήσεις.\nTους βλέπουμε να καβγαδίζουν με ανατριχιαστική μικρόνοια, σαν γλωσσούδες γειτόνισσες, να μιλάνε ακατάσχετα για να μην προλαβαίνει ο αντίπαλος να αρθρώσει αντίρρηση – κοκορευόμενοι εγωλάγνοι που γεννάνε ντροπή, πόνο και απελπισμό στον τηλεθεατή με το ανθρώπινο κατάντημά τους. Kαι επανέρχεται εφιαλτικό το ερώτημα:\nEίναι άραγε προϋπόθεση της νεωτερικής δημοκρατίας η αυτοπαγίδευσή της σε μέτρα και κριτήρια μειωμένης ευφυΐας και καλλιέργειας, αποκλεισμού της ποιότητας, θριάμβου της ψευτομαγκιάς;\nTο ερώτημα επιδέχεται θεωρητική μόνο απάντηση: Σίγουρα, η δημοκρατία δεν είναι συνταγή, είναι κατόρθωμα, κοινωνική κατάκτηση. Eμείς πιθηκίζουμε την τυπολογία των θεσμών και βαυκαλιζόμαστε με τους πιθηκισμούς μας. Oμως σήμερα, το αντιπροσωπευτικό σύστημα δεν μπορεί να λογαριάζεται για δημοκρατία, αν δεν έχει κεντρικό λειτουργικό του άξονα το σχολειό, τους εκπαιδευτικούς θεσμούς, τον κοινωνικό έλεγχο της τηλεόρασης. Mόνο κοινωνίες με πρώτη και απόλυτη προτεραιότητα (στην πράξη) τη συνεχή άνοδο της κατά κεφαλήν καλλιέργειας μπορούν να γεύονται τα αγαθά της δημοκρατίας. Aς μη γελιόμαστε,


Καρακάξες εν δράσει!: Εγώ η σκύλα.\nΜια γυναίκα μπορεί να υπάρξει ρομαντική, πεζή, ευαίσθητη, αναίσθητη, αγαπησιάρα, ψυχρή, ερωτική, ξενέρωτη. Πάντα ανάλογα με τις περιστάσεις. Έρχεται όμως μια στιγμή που επιβάλλεται να επιλέξεις μόνο ένα χαρακτηριστικό. Αυτό που θα είσαι εσύ, που θα σε κάνει να ξεχωρίζεις από όλες τις υπόλοιπες. Να βρεις το δικό σου προσωπικό στοιχείο, που θα σε συνοδεύει την υπόλοιπη ζωή σου. Κρίσιμο σημείο για τη ζωή κάθε γυναίκας, γι αυτό καλό θα ναι να είμαστε προσεχτικές.\nΣήμερα είναι η δική μου στιγμή. Ψάχνω το δικό μου μοναδικό χαρακτηριστικό. Κλείνω τα μάτια και αναπολώ περασμένες στιγμές, στιγμές που θα με οδηγήσουν στη σωστή επιλογή.\nΕγώ η ευγενική, ένα πρωί σε δημόσια υπηρεσία:\nΉμουν σε προχωρημένη εγκυμοσύνη όταν έπρεπε να περάσω από μια δημόσια υπηρεσία για να παραλάβω κάποια έγγραφα – την ανεργία μου μέσα. Πλησιάζοντας το κτήριο, με χαρά διαπίστωσα ότι η ουρά έφτανε μέχρι έξω. Είπα να είμαι ευγενική και να μην εκμεταλλευτώ την κατάστασή μου. Πήρα το χαρτάκι με τον αριθμό μου και έψαξα η γυναίκα για μια καρέκλα να κάτσω μιας και η κοιλιά μου (τούμπανο παρακαλώ) ήταν ασήκωτη. Η καρέκλα σε δημόσια υπηρεσία είναι προνόμιο μόνο των εργαζομένων. Εκεί που καταριόμουνα την ώρα και την στιγμή που αποφάσισα να γίνω ευγενική βλέπω να φεύγει πολύ γρήγορα ο κόσμος.\nΜωρέ τι έγινε; Σκέφτομαι, αποφάσισαν να δουλέψουν οι δημόσιοι υπάλληλοι;\nΟ κόσμος όμως έφευγε με φόρα και νεύρα.\n- Συγνώμη έγινε κάτι; Ρωτάω έναν κύριο την ίδια στιγμή που κατάλαβα ότι ΔΕΝ αποφάσισαν να δουλέψουν οι υπάλληλοι.\n- Κάνουν απεργία κοπέλα μου από τις 11 και μετά. Τι περίμενες στην κατάστασή σου τόση ώρα έπρεπε να πας μπροστά!\nΔεν χρειάζεται να σας πω ότι έπρεπε να ξαναπάω για να κάνω δουλειά μου.\nΕγώ η ευαίσθητη φίλη σε ρόλο παρηγορήτρας:\nΧώρισε μια φίλη μου μετά από δέκα χρόνια σχέσης. Σαν σωστή και καλή φίλη τα παράτησα όλα για να είμαι μαζί της. Κοιμόμασταν στο ίδιο κρεβάτι, ακούγαμε το βράδυ καψουροτράγουδα και λέγαμε τα ίδια και τα ίδια ή μάλλον καλύτερα άκουγα τα ίδια και τα ίδια. Την φρόντιζα, την πήγαινα βόλτα, δέχτηκα να γίνω ο τοίχος των εσώψυχών της, έσκισα μαζί της φωτογραφίες, έβριζα μαζί της τον αθεόφοβο που την πήρε κοριτσάκι και την παράτησε την στιγμή που θα έπρεπε να της περάσει βέρα, ξυπνούσα χαράματα για να την παρηγορήσω σε στιγμές πανικού. Άντεχα, γιατί ήμουν η ευαίσθητη φίλη μέχρι τη μέρα που αυτός γύρισε πίσω και καλά μετανιωμένος. Με το που άνοιξα την πόρτα και τον είδα τον έστειλα στον αγύριστο μόνο και μόνο, γιατί αυτό μου ζήτησε η φίλη μου. Η συνέχεια να είναι δραματική και εις βάρος μου, εφόσον η φίλη μου πίστευε ότι δεν θέλω την ευτυχία της, την ζηλεύω και για αυτό το λόγο δεν την άφησα να τον δει!\nΕίναι περιττό να σας πω ότι μάζεψα τα πραγματάκια μου και την «έκανα», ενώ έμαθα στην πορεία ότι αυτοί τα ξαναβρήκαν. Οκ μέχρι τώρα έχουν χωρίσει άλλες δέκα φορές αλλά αυτό δεν παίζει, εγώ έφταιγα!!\nΕγώ ο στοργικός άνθρωπος/βλήμα:\nΈχω την τάση να πιστεύω στους ανθρώπους και να τους δικαιολογώ για τα πάντα. Γι αυτό σε όποιον και να γνωρίζω έχω να λέω κάτι καλό. Αυτό βέβαια με έχει οδηγήσει σε καταστάσεις καθημερινής τρέλας καθώς θέλω να βοηθήσω την τάδε που πάσχει ο άντρας της απο το τάδε, την παράλλη που την χτυπάει και την άλλη που δεν έχουν σπίτι της να φάνε. Και έτσι προσφέρω κάθε φορά οτι μπορώ, συμπάσχω μαζί τους και χαλάω την δική μου ζαχαρένια. Στην πορεία ανακαλύπτω οτι η τάδε έχει γκόμενο, η άλλη παίρνει πράγματα απο τρίτους και τα πουλάει και η παράλλη ψάχνει εποχιακές φίλες!\nΚαι εκεί τα παίρνω! Λαμβάνω την μεγάλη απόφαση απο αρνί να μετατραπώ σε σκύλα! Σκύλα, με τα όλα της! Παρατάω τα "θύματα", αγνοώ τις ψεύτικες κλάψες και διεκδικώ οτι μου ανήκει! Κάθομαι τώρα και σκέφτομαι οτι αν υπήρξα απο την αρχή σκύλα θα είχα τελειώσει μια ώρα αρχίτερα στην δημόσια υπηρεσία, ανούσιες φιλίες δεν θα έκανα και ούτε θα ανάλωνα το χρόνο μου σε ήδη χαμένες καταστάσεις. Απο την άλλη, όλα εμπειρίες είναι και έπαθα για να μάθω τα καλύτερα!\nΚρατώ λοιπόν απο όλα το τελευταία και καλύτερο χαρακτηριστικό και επιλέγω να είμαι ΕΓΩ, Η ΣΚΥΛΑ. Είναι βαρύ το αναγνωρίζω, αλλά τουλάχιστον έτσι θα είμαι ευτυχισμένη, γιατί μαζί με το σκύλα ταιριάζει απόλυτα και η λέξη παρτάκιας (με σεβασμό στον δίπλα) που οδηγεί σε προσωπική ευτυχία.\nΑναρτήθηκε από Marina Frangeskidou στις 2:49 μ.μ.\nΜαγικές Ευχές 22 Απριλίου 2015 - 2:55 μ.μ.\nRespect!! I am bitch too and I feel good!!! Αρκετά!!!


Επιστρέφοντας στο μέλλον με τη φουτουριστική Bugatti Type 35 - CARSNEWS\nΕπιστρέφοντας στο μέλλον με τη φουτουριστική Bugatti Type 35\nΟ λόγος για τη Bugatti Type 35, το πιο επιτυχημένο αγωνιστικό στην ιστορία της φίρμας και ένα από τα σημαντικότερα στην ιστορία του μηχανοκίνητου αθλητισμού. Ενδεικτικά, μιλάμε για ένα μοντέλο που τη δεκαετία του ‘20 κέρδισε πάνω από 1.000 αγώνες, πέντε σερί Targa Florio, καθώς και το δεύτερο παγκόσμιο πρωτάθλημα Grand Prix, του 1926.\nΘα μπορούσε κάτι τέτοιο να αναβιώσει σήμερα, έναν αιώνα μετά; Σύμφωνα με το γερμανικό οίκο σχεδιασμού, Uedelhoven Studios, ναι, αυτό θα ήταν εφικτό.\nΟι άνθρωποι της εταιρίας έκατσαν και δημιούργησαν το διάδοχο της Type 35, σύμφωνα με τη δική τους οπτική. Ένα μοντέρνο speedster, με τροχούς εξωτερικά του αμαξώματος και με ρετρό αμάξωμα, κατασκευασμένο σε μεγάλο βαθμό από ανθρακονήματα.\nΗ Bugatti Type 35D, όπως την ονομάζουν, χρησιμοποιεί στο εσωτερικό της δέρματα, ξύλο, μέταλλο και ανθρακονήματα. Επιλεγμένα υλικά που αντικατοπτρίζουν το κύρος της πρότασης. Σε σχέση με την αυθεντική Type 35, διατηρεί το γενικό σουλούπι, έχοντας όμως πολύ μεγαλύτερο πλάτος, ώστε να χωράνε δύο θέσεις για ισάριθμους επιβάτες.\nΓια κινητήρα οι Γερμανοί δεν κάνουν λόγο, καθώς μιλάμε απλά για μία σπουδή που δεν πρόκειται να δει το πράσινο φως της παραγωγής. Υποθετικά μιλώντας, ίσως θα ήταν δύσκολο να χωρέσει ο θηριώδης W16 των 8,0 λίτρων κάτω από το καπό της. Ένας οκτακύλινδρος σε σειρά (όπως είχε και το αρχικό μοντέλο) θα ήταν σίγουρα πιο κατάλληλος για την περίσταση.\nΠαρότι συχνά βλέπουμε σπουδές σχεδιαστών που, στην προσπάθειά τους να αναβιώσουν μοντέλα του παρελθόντος, τελικά καταλήγουν να βεβηλώσουν τη μνήμη τους, αυτό δεν ισχύει στην προκειμένη περίπτωση.\nΤο αποτέλεσμα της Uedelhoven Studios είναι σίγουρα ισορροπημένο και σέβεται την παράδοση, φέρνοντάς τις κλασικές γραμμές του 1920 στον 21ο αιώνα. Μακάρι και η ίδια η Bugatti να παραδειγματιστεί από αυτό, έστω και για μια one off πρόταση τύπου la voiture noire.\nJanuary 22, 2021 41\nJanuary 22, 2021 48\nJanuary 22, 2021 42\nΑυτή η Mercedes 190 είναι 12-κύλινδρη!\nNissan Armada. Θηριώδες\nΗ Bentley Bentayga Bengala είναι ένα θωρηκτό με ρόδες!\nMitsubishi Triton Absolute Concept. Πιθανό, αν αρέσει!\nΔιέρρευσε πολύ νωρίς η νέα Porsche 911 Turbo.\ncars February 24, 2019\nΖουμ στο σχεδιαστικό μέλλον του Opel Astra\nΟι μπαταρίες ρητινών είναι 90% φθηνότερες από τις ιόντων λιθίου\nPiaggio Fast Forward – Ξεκίνησε η πώληση της “αυτόνομης” βαλίτσας, Gita\nΈνα Audi RS Q8 με 1.000 άλογα!\nPopemobile: Η ιστορία των… ευλογημένων οχημάτων του Πάπα\nFord. Υποστηρίζει και παρίσταται σε Έκθεση Kλασικών Aυτοκινήτων


Μια κοινωνία για όλους: Ιστορική περίοδος Γιώργου Παπανδρέου\nΒράδυ Δευτέρας, σχεδόν 24 ώρες μετά το τεράστιο εκλογικό αποτέλεσμα, με το οποίο ο Ελληνικός λαός, έδωσε ψήφο εμπιστοσύνης και όχι διαμρτυρίας, αναδεικνύοντας το ΠΑΣΟΚ και πάλι, μετά από 5 1/2 χρόνια, πρώτο κόμμα και τον Γιώργο Παπανδρέου πρωθυπουργό. Σήμερα το μεσημέρι, μάλιστα, έλαβε και την εντολή σχηματισμού κυβέρνησης από τον Πρόεδρο της Δημοκρατίας. Η τρίτη, υπό Παπανδρέου, κυβέρνηση στην Ελλάδα. Προηγήθηκε ο Γεώργιος Παπανδρέου, ο "Γέρος της Δημοκρατίας", το 1963. Ακολούθησε ο Ανδρέας Παπανδρέου, όταν το 1981 σχημάτισε την κυβέρνηση της ΑΛΛΑΓΗΣ. Και τώρα, η τρίτη γενιά Παπανδρέου, στο πρόσωπο του Γιώργου, ετοιμάζεται να διαβί το κατώφλι του Μεγάρου Μαξίμου. Και κάθε φορά ένας Παπανδρέου είχε πολλές ευθύνες.\nΤο 1963, ο αείμνηστος Γέρος της Δημοκρατίας, έπρεπε να δώσει ΔΗΜΟΚΡΑΤΙΑ, σε μια Ελλάδα που ερχόταν από τον εμφύλιο και τα ξερονήσια. Έπρεπε να ανατρέψει την αντίληψη της αστυνομοκρατούμενης Ελλάδας, να δώσει νέα πνοή στην Παιδεία, ανεξαρτησία στη Δικαιοσύνη. Τα κατάφερε, μέχρι το καλοκαίρι του 1965, όταν μια ομάδα αποστατών ανέτρεψε την κυβέρνηση του λαού και άνοιξε το δρόμο προς τη χούντα των συνταγματαρχών.\nΤο 1974, με τη Μεταπολίτευση, επιστρέφει στην Ελλάδα ο δεύτερος Παπανδρέου, αυτός που έμελε να αλλάξει μια για πάντα τους όρους του πολιτικού παιχνιδιού, αυτός που με μια του φράση, με ένα νεύμα των χεριών του από το μπαλκόνι, έδινε ρυθμό στα παραληρούντα πλήθη των πιστών του. Έφτιαξε το ΠΑΣΟΚ, έδωσε το σύνθημα της ΑΛΛΑΓΗΣ και το 1981 ήταν ο πρωθυπουργός της Ελλάδας, που είπε το ΟΧΙ στους Αμερικανούς. Το κοινωνικό έργο των κυβερνήσεων του, τεράστιο. Κυβέρνησε μέχρι το 1989 και απο το 1993 μέχρι το 1996, οπότε και τον υποχρεώσαν σε παραίτηση, για λόγους υγείας.\n2004 και ανατέλλει το άστρο του τρίτου Παπανδρέου. Η ώρα του Γιώργου Παπανδρέου να αναλάβει τις τύχες του ΠΑΣΟΚ είχε φτάσει. Αρχές του 2004 και υπό την απαιλή μιας καταστροφικής ήττας στις επερχόμενες εθνικές εκλογές, πήρε στις πλάτες του το Κίνημα, ένα Κίνημα υπό διάλυση, σπαρασσόμενο, με περισσότερους "αρχηγούς" από στελέχη! Βουτηγμένο μέσα στην αντίληψη της εξουσίας, της διαφθοράς και των σκανδάλων, δεν απέφυγε την ήττα από την δεξιά του Καραμανλή. Μόνο που το θαμπό δαχτυλίδι που παρέδωσε ο Σημίτης στον Παπανδρέου είχε ακόμη δρόμο. Ήττα στις Ευρωεκλογές του 2004, ήττα στις Νομαρχιακές και Δημοτικές εκλογές του 2006, ήττα και αμφισβήτηση στις εθνικές εκλογές του 2007. Και εκεί ήταν το σημείο μηδέν. Ήταν η νύχτα που ο Παπανδρέου γνώρισε τι θα πει αχαριστία, αγνωμοσύνη, αγένεια. Ήταν η νύχτα που κατάλαβε πως η κορυφή έχει τεράστια μοναξιά...\nΑπό εκείνη τη νύχτα πέρασαν 2 ολόκληρα χρόνια. Πολλά κύματα, τεράστιες φουρτούνες, Συνέδριο, μάχη σκληρή, σώμα με σώμα και η τελική δικαίωση. Ο Γιώργος Παπανδρέου από το Σεπτέμβρη του 2008 βρέθηκε στη θέση του οδηγού και από τότε δεν την έχασε ΠΟΤΕ. Κέρδισε τις ευρωεκλογές του 2009 με 4,5% διαφορά και έφτανε η ώρα των εθνικών εκλογών. Πλέον, ο "Γιωργάκης", που με μανία προσπαθούσαν να δώσουν προς τον κόσμο τα ΜΜΕ, έγινε Γιώργος Παπανδρέου! Εντυπωσιακή η κωλοτούμπα των μέσων! Αυτοί που τον λοιδορούσαν, τον χλεύαζαν, τον μείωναν, τώρα τον αποθεώνουν. Ο Γιώργος, ο δικός μας Γιώργος, μπαίνει στην τελική ευθεία, χωρίς να κόψει ταχύτητα. Και καταφέρνει να κόψει το νήμα με τη δεύτερη μεγαλύτερη διαφορά απο το 1981! 10, 4%! Ένας ΠΡΟΣΩΠΙΚΟΣ θρίαμβος του Γιώργου Παπανδρέου, που απέδειξε προς όλους πως είναι ΗΓΕΤΗΣ και όχι ένας αναλώσιμος πολιτικός. Και κυρίως, να μη λησμονεί ο οποιοσδήποτε, πως ο Γιώργος Παπανδρέου είναι ο Πρόεδρος της Σοσιαλιστικής Διεθνούς, ο άνθρωπος που συνομιλεί με οποιονδήποτε, οποιαδήποτε στιγμή, σε όλον τον κόσμο. Η Ελλάδα, σήμερα, 24 ώρες μετά την θριαμβευτική εκλογή του Γιώργου Παπανδρέου, είναι σε ασφαλή χέρια. Και πιστεύω βαθια. πως ξεκινά μια περίοδος, που θα γραφτεί στην ιστορία με χρυσά γράμματα. Ξεκινά η ιστορική περίοδος του Γιώργου Παπανδρέου!\nΑναρτήθηκε από Γιάννης Αγγέλου στις 10:58 μ.μ.


Τζόρνταν άρχοντά μου... - Frapress\nΤζόρνταν άρχοντά μου…\nΓιώργος Κοϊμάς 06/10/2014\nΕίσαι άνεργος; Σε κυνηγάνε οι τράπεζες για να σου πάρουν το σπίτι; Εργάζεσαι όλη μέρα και η γυναίκα σου έχει ύποπτα πάρε-δώσε με το γείτονα; Καράφλιασες στα 25; Μην ανησυχείς. Στην άκρη του τούνελ υπάρχει φως! Είναι οι επενδυτές και παίζουν… με τους φακούς τους!\nΠαρακολουθώντας τα κεντρικά δελτία ειδήσεων των οκτώ, ασυναίσθητα εκπονούσα το εισαγωγικό διαφημιστικό σποτάκι. Την ίδια διαφήμιση, δηλαδή, που ξεστομίζουν και οι υπέρμαχοι του μνημονίου όταν στριμώχνονται και τα βρίσκουν σκούρα.\nΤελικά αυτοί οι επενδυτές που θα κουβαλήσουν και την ανάπτυξη, ποιοι είναι; Πώς είναι; Κατ’ αρχάς, είναι άνθρωποι; Διασκεδάζουν; Τι κάνουν τέλος πάντων;\nΘυμάμαι στις αρχές του Ιούλη τον ενθουσιασμό που επικρατούσε σε ορισμένη μερίδα της κοινωνίας για την ιδιωτικοποίηση της «Μικρής ΔΕΗ». Φιλικό μου πρόσωπο επαναλάμβανε μονότονα: «επιτέλους, θα σπάσει το κρατικό μονοπώλιο! Από ‘δω και πέρα θα το δεις, θα μειωθεί το ρεύμα! Εδώ είμαι κι εδώ είσαι». Μάταια προσπαθούσα να εξηγήσω πως το 49% της ΔΕΗ, είναι ήδη μετοχοποιημένο από το 2004. Έκτοτε το ρεύμα έχει αυξηθεί (τουλάχιστον) κατά 69%!\nΣτη γειτνιάζουσα Βουλγαρία, η παρείσφρηση επενδυτών στη Δημόσια Ενέργεια, σηματοδότησε την αύξηση της τιμής του ρεύματος κατά 140%! Η συνέχεια γνωστή… ο λαός ξεχύθηκε στους δρόμους, η κυβέρνηση Μπορίσοφ παραιτήθηκε, η αντίστοιχη ΔΕΗ εθνικοποιήθηκε και έζησαν αυτοί καλά κι εμείς χειρότερα. Αυτά έγιναν πέρυσι, όχι «μια φορά κι έναν καιρό» κάπου στα βάθη της Αφρικής…\nΜε πρόχειρους υπολογισμούς, θα χρειαζόμουν 3 frapress για να καταγράψω τις περιπτώσεις που αποκρατικοποιηθήκαν δημόσια αγαθά και μπούκαραν οι ιδιώτες σκορπώντας χάος και απόγνωση.\nΕπενδυτής, όπως λέμε… Σούπερ Ήρωας!\nΣτην Ελλάδα, παρόλα αυτά, η φήμη των «επενδυτών» (σ.σ περί αρπακτικών πρόκειται) ταξιδεύει στ’ αυτιά του κόσμου με τις πιο εύηχες νότες. Πρόκειται για αλτρουιστές που αδιαφορούν για το ατομικό τους συμφέρον και κόπτονται για τους ανέργους. Είναι οραματιστές που προσπαθούν μέσα από επενδύσεις να «εκσυγχρονίσουν» τις δημόσιες επιχειρήσεις και να ισοπεδώσουν το «σοβιετικό εφιάλτη». Φήμες λένε, ότι τα βράδια ντύνονται σούπερ ήρωες και προστατεύουν τους πολίτες από σεσημασμένους κακοποιούς!\nΣκέψου το εξής: Γιατί ρε διάβολε να θέλει ο τάδε ελβετόψυχος, ή ο δείνα κελεμπίας να ακουμπήσει τα ωραία του φράγκα σε μια χρεοκοπημένη χώρα; Για να προσελκύσει υγιείς επενδύσεις (σ.σ όσο είναι αυτό εφικτό) οποιαδήποτε χώρα, θα πρέπει να πληροί (τουλάχιστον) δύο βασικές προϋποθέσεις: πρώτον, το καταναλωτικό κοινό να έχει έστω και μία μέτρια αγοραστική δύναμη και δεύτερον, οι προοπτικές της (πραγματικής!) οικονομίας να είναι θετικές.\nΣτην Ελλάδα που βυθίζεται αύτανδρα στη δίνη του χρέους, τι από τα από τα δύο συμβαίνει; Πλάκα κάνουμε; 2.5 εκατομμύρια πολίτες βρίσκονται κάτω από τα όρια της φτώχειας, ενώ 3.8 εκατομμύρια κόσμος απειλείται άμεσα από τη φτώχεια! Υπό αυτές τις συνθήκες, λοιπόν, τι σόι επενδυτές περιμένουμε;\nΓύπες όλου του κόσμου, ενωθείτε!\nΘα σας πω εγώ ποιους περιμένουμε. Γύπες της ελεύθερης αγοράς που χιμούν σε λαούς με τεράστια προβλήματα επιβίωσης, εκμεταλλεύονται την ανάγκη της εκάστοτε κυβέρνησης για επενδύσεις και με τριτοκοσμικούς όρους ξεκινούν την «επένδυσή» τους. Εξασφαλίζουν μηδαμινή φορολογία προς το κράτος, πληρώνουν μισθούς της πείνας και τα αμύθητα κέρδη τους καταλήγουν σε κάτι νησάκια του Ατλαντικού ή του Ειρηνικού και… μην είδατε τον Παναή!\nΟι τύποι που με κομμένη την ανάσα αναμένουμε να εισάγουν νέα κεφάλαια, να ανοίξουν θέσεις εργασίας και να μας επιτρέψουν επιτέλους να ξεκρεμάσουμε τα πτυχία απ’ τους τοίχους, είναι κάτι «καλά παιδιά» σαν τον Τζόρνταν Μπέλφορντ που ενσάρκωσε ο Ντι Κάπριο στο «Λύκο της Wall Street». Εκείνος, βέβαια, δεν εξαγόραζε δημόσια αγαθά, έδωσε μια γεύση όμως, να καταλάβουμε πως λειτουργούν και συλλογίζονται οι “too big to fail”. Αποκλειστικός τους στόχος είναι η μεγιστοποίηση των κερδών τους, αδιαφορώντας για τους τριγύρω, τυφλωμένοι απ’ τα πάθη και την αλαζονεία που τους κατατρέχει.\nΞέχασα αρχικά να αναφέρω (σκόπιμα ομολογώ), ότι το διαφημιστικό σποτάκι που σκαρφίστηκα, συνοδευόταν μουσικά απ’ το ομώνυμο τραγούδι του Τζιμάκου με το παραποιημένο δίστιχο που ακούγεται προς το τέλος:\nΤζόρνταν άρχοντά μου, πάρε τα δημόσια αγαθά μου, σνίφαρε τα ΑΕΙ μου, ορίστε και η υπογραφή μου!\nδημόσια αγαθάεπικαιρότηταιδιωτικοποίησηΤζόρνταν Μπέλφορντ\nΠροηγούμενο άρθροΒιβλία και βιβλιοθήκες: Φωτογραφίες για βιβλιοφάγους\nΕπόμενο άρθροΟ σκοτεινά παραμυθένιος κόσμος του Tim Burton\nΞεγλίστρησα από την αγκαλιά της νοσοκόμας στις αρχές της δεκαετίας του '90, για να προσγειωθώ με το κεφάλι σ' αυτόν τον κόσμο και τελικά να στραμπουλίξω το πόδι μου. Πέρασα ήσυχα παιδικά χρόνια επενδύοντας σε CDS και μεταφέροντας τα κέρδη μου στο Λουξεμβούργο. Οι λογιστικές εκτιμήσεις και οι δημοσιογραφικές αναλύσεις δεν είναι σίγουρα το φόρτε μου. Έχω την ακλόνητη πεποίθηση, όμως, πως θα προκόψω σαν καντηλανάφτης στο Άγιο Όρος.


Κατερίνα Ζαρίφη Πυρόπληκτοι\nΗ φωτιά, που ξέσπασε χθες στην Βαρυμπόμπη άφησε πίσω της μεγάλες καταστροφές, ενώ είναι χιλιάδες οι άνθρωποι, που είδαν τις φλόγες να «καταπίνουν» την περιουσία τους.\nΗ Κατερίνα Ζαρίφη λοιπόν, έθεσε τον πιο σωστό προβληματισμό στο κοινό της, σχετικά με την βοήθεια, που μπορεί να προσφέρει ο καθένας μετά από αυτή την καταστροφή .\nΌπως εξηγεί έμμεσα στην ανάρτησή της στο Instagram, όταν οι πυροσβέστες εκτελέσουν το σημαντικό τους έργο, έρχεται η σειρά των πολιτών να βοηθήσουν την κατάσταση.\nΣυγκεκριμένα, η παρουσιάστρια ανάρτησε ένα βίντεο, που κάνει τις τελευταίες ώρες τον γύρο του διαδικτύου μέσα από ένα πυροσβεστικό, την ώρα που οι πυροσβέστες έδιναν την δική τους μάχη με τις φλόγες.\nΣτην λεζάντα της ανάρτησής της, η Κατερίνα Ζαρίφη έγραψε: «Βλέπουν την κόλαση και φωνάζουν "Μια χαρα είμαστε. Περνάς". Μονο αυτοί. Οι πυροσβέστες. Και όσοι μέχρι τώρα καίγονται για όλα αυτά που εμείς θρηνούμε από την δροσιά του σπιτιού μας. Όχι γιατί κάποιοι δεν θελουμε να το κάνουμε. Αλλά γιατί προς το παρόν είμαστε ανήμποροι να το κάνουμε. Όμως αύριο? Θα κανεις κάτι να βοηθήσεις Κατερίνα? (πρώτα ρωτάω τον καθρέφτη μου για να ξέρω αν δεν κάνω κάτι ποιον θα φτύσω.)»


Συνελήφθη στην Πάτρα ο νεαρός που μαχαίρωση τη γυναίκα του στη Ζάκυνθο | BLOKO\nΑρχική / Ελλάδα / Σύλληψη / Συνελήφθη στην Πάτρα ο νεαρός που μαχαίρωση τη γυναίκα του στη Ζάκυνθο\nΣυνελήφθη στην Πάτρα ο νεαρός που μαχαίρωση τη γυναίκα του στη Ζάκυνθο\n10/12/2017 11:18:00 π.μ. Ελλάδα , Σύλληψη Edit\nΣτο Νοσοκομείο του Ριου στην Πάτρα συνελήφθη σήμερα λίγο μετά το απόγευμα ο νεαρός άνδρας που πριν από μια εβδομάδα φέρεται να τραυμάτισε με μαχαίρι στο λαιμό τη σύντροφό του, έξω από\nτην είσοδο του Αερολιμένα Ζακύνθου. Ακολούθως είχε εξαφανιστεί με τους αστυνομικούς να εξαπολύουν ανθρωποκυνηγητό για τον εντοπισμό του.\nΌπως τελικά αποδείχθηκε, ο φερόμενος ως δράστης, σύμφωνα με πληροφορίες, είχε μεταβεί στην Πάτρα προκειμένου να αντιμετωπίσει πρόβλημα υγείας ωστόσο δίνοντας τα στοιχεία της ταυτότητάς του αναγνωρίστηκε και ειδοποιήθηκε η Αστυνομία.\nΑκολούθως ενημερώθηκε η Ασφάλεια Ζακύνθου, της οποίας ο διοικητής έκδωσε ένταλμα σύλληψης από τον Εισαγγελέα και επόμενο βήμα ήταν η σύλληψή του και μεταφορά στο νησί μας για να ακολουθηθεί η νομική διαδικασία.


Καθώς η γιορτή αγάπης και οικογενειακής θαλπωρής έχει τελειώσει καλούμαστε όλοι να επιστρέψουμε στις καθημερινές μας συνήθειες. Αν κάποιοι από εμάς κερδίσαμε ορισμένα παραπανίσια κιλά λόγω των πολλών διατροφικών πειρασμών ας μην ανησυχούμε γιατί με λίγη προσπάθεια και προγραμματισμό μπορούμε να τα απαλλαγούμε.\nΌλο και περισσότερο αυξάνονται τα ποσοστά της παχυσαρκίας παγκοσμίως αφήνοντας πίσω τους όλες τις οδυνηρές συνέπειες στην σωματική και ψυχική υγεία του ατόμου. Αναπολώντας πίσω στην δεκαετία του΄80 τα υπέρβαρα και παχύσαρκα άτομα ήταν μόνο το 20% του πληθυσμού στις ΗΠΑ, τώρα έχει φτάσει το 60%, δηλαδή μέσα σε 3 δεκαετίες έχει τριπλασιαστεί το ποσοστό των ατόμων με υπερβάλλον βάρος.\nΑυτές οι στατιστικές ισχύουν και για τον κυπριακό πληθυσμό όπως έχει δείξει η πρόσφατη πανκύπρια έρευνα του συνδέσμου μας (Κυπριακός Σύνδεσμος Διαιτολόγων και Διατροφολόγωνν). Η έξτρα εναπόθεση λιπώδης ιστού υποδόριου και ευσπλαχνικού καθιστά τις όλες λειτουργίες του σώματος ποιο δύσκολες. Η παχυσαρκία δεν αφήνει κανένα άτομο ανεπηρέαστο. Ξεκινώντας από καρδιοπάθειες, υπέρταση, διαβήτη, εκφυλιστικές παθήσεις των αρθρώσεων, δυσκολίες στην πνευμονική λειτουργία (υπνοαπνιακό σύνδρομο), λιπώδες ήπαρ, μέχρι και κάποιες μορφές καρκίνου.\nΠέραν των σωματικών παθήσεων που προκαλεί το υπερβάλλον σωματικό βάρος ας λάβουμε υπόψη μας και την διατάραξη της ψυχικής υγείας. Το περιττό λίπος και ιδιαίτερα στην κοιλιακή χώρα από έρευνες που έγιναν φαίνεται να επηρεάζει την παραγωγή ορμονών (π.χ.νορεπινεφρίνη) που σχετίζεται με το στρες. Γενικά πολλά άτομα όταν κοιτάξουν τον εαυτό τους στο καθρέφτη μετά την αύξηση του βάρους τους και όταν φορέσουν ρούχα που δεν τους μπαίνουν τότε είναι που βαραίνουν οι τύψεις.\nΚάποιες εύκολες και απλές συμβολές για μείωση των περιττών κιλών των γιορτινών διακοπών:\nΚαθημερινά μπόλικο νερό 8-12 ποτ. ημερησίως. Επίσης μπορούμε τώρα το χειμώνα να εντάξουμε και τα τσάγια που μας παρέχουν αρκετά αντιοξειδωτικά στοιχεία σαν υγρά.\n5 μερίδες στο σύνολο φρούτων και λαχανικών ημερησίως.\nΨάρι 1-2 φορές την εβδομάδα.\nΌσπρια τουλάχιστον 2 φορές την εβδομάδα.\nΨωμί/δημητριακά/άμυλα που είναι η βάση της διατροφικής πυραμίδας καταναλώνουμε καθημερινά αλλά με μέτρο στις ποσότητες. Προτιμούμε τουλάχιστον οι 3 μερίδες να είναι ολικής αλέσεως (σύσταση του Αμερικάνικου Συνδέσμου Διαιτολόγων). Προσφέρουν φυτικές ίνες σημαντικές για την καλή λειτουργία των εντέρων και πρόληψη δυσκοιλιότητας, καθώς επίσης περιέχουν περισσότερα μεταλλικά στοιχεία.\nΠροτιμάμε τα φαγητά μας βραστά, στον φούρνο, στην σχάρα και όχι τηγανιτά. Μια πατάτα βραστή έχει 150 θερμίδες και όταν την τηγανίσεις φτάνει περίπου μέχρι τις 450 θερμίδες λόγω του λαδιού που απορροφά. Επίσης το τηγάνισμα σε ψηλή θερμοκρασία παράγει μια ουσία καρκινογόνο το ακριλαμίδιο\nΠροτιμάται περισσότερο ψάρι και κοτόπουλο παρά πολύ κόκκινο κρέας.


Οι Τούρκοι στέλνουν ξανά στην Κυπριακή ΑΟΖ το Μπαρμπαρός | Athens Voice\nΟι Τούρκοι στέλνουν ξανά στην Κυπριακή ΑΟΖ το Μπαρμπαρός. Πώς αντέδρασε η Κύπρος.\nΜόλις μία ημέρα μετά την αμερικανική προειδοποίηση για απομάκρυνση του Γιαβούζ από την Κύπρο, η Τουρκία εξέδωσε νέα NAVTEX με την οποία δεσμεύει τρία τεμάχια στην Κυπριακή ΑΟΖ για σεισμογραφικά από το Μπαρμπαρός.\nΗ περιοχή που «δέσμευσε» αφορά τα τεμάχια 2,9 και 13 της Κυπριακής ΑΟΖ και σύμφωνα με την εξαγγελία η δραστηριότητα του «Μπαρμπαρός στην περιοχή θα ξεκινήσει στις 25 Αυγούστου και θα ολοκληρωθεί στις 31 Δεκεμβρίου, θα διαρκέσει δηλαδή περισσότερο έπειτα από πέντε μήνες. Το τουρκικό σεισμογραφικό θα συνοδεύεται – όπως σε όλη την παράνομη του δραστηριότητα στην κυπριακή ΑΟΖ τα τελευταία χρόνια – από τα σκάφη «Apollo Moon» και «Tanux-1».


Α.Ε.Αιγίου: Πρεμιέρα στις μεταγραφές με την απόκτηση τερματοφύλακα... - Aigio All Sports\nΑ.Ε.Αιγίου: Πρεμιέρα στις μεταγραφές με την απόκτηση τερματοφύλακα…\nΤη μεταγραφική της ενίσχυση για το νέο πρωτάθλημα, ξεκίνησε χθες η Α.Ε.Αιγίου. Η ομάδα του Συνοικισμού με δελτίο τύπου ανακοίνωσε την απόκτηση του τερματοφύλακα Κώστα Μακρή, από τον Αχιλλέα Καμαρών, ενώ στο παρελθόν είχε αγωνιστεί και κάτω από τα δοκάρια της Ακράτας και του Διακοπτού.\nΗ ανακοίνωση της Α.Ε.Αιγίου\nΗ μεταγραφική ενίσχυση της ομάδας μας ξεκινά με την απόκτηση του τερματοφύλακα Κώστα Μακρή από τον Αχιλλέα Καμαρών. Ο υψηλόσωμος τερματοφύλακας θεωρείται ένας από τους κορυφαίους στην περιοχής μας και παλιότερα έχει υπερασπιστεί με επιτυχία τόσο την εστία του Α.Ο. Διακοπτού καθώς και του Α.Ο. Ακράτας. Κώστα καλώς ήρθες στην Α.Ε. Αιγίου.\nΌμιλος με δώδεκα ομάδες…. θα υποβιβαστούν οι έξι στο τοπικό!!! Οι αντίπαλοι του Παναιγιαλείου.\nΣτα μελανόλευκα και τη νέα σεζόν ο ¨μίστερ¨ γκολ… Βαγγέλης Γκάτσης


Ευτυχώς για μας, υπάρχουν εμβόλια για την πρόληψη πολλών ασθενειών που επηρεάζουν τις γάτες. Ο εμβολιασμός της γάτα σας έχει θεωρηθεί από καιρό ένας από τους ευκολότερους τρόπους για να την βοηθήσει να ζήσει μια μακρά, υγιή ζωή. Όχι μόνο υπάρχουν διάφορα εμβόλια για διάφορες ασθένειες, υπάρχουν διάφοροι τύποι και συνδυασμοί εμβολίων.\nΠαρά το γεγονός ότι ο εμβολιασμός έχει τη δυνατότητα να προστατεύσει τα κατοικίδια ζώα από ασθένειες, ο εμβολιασμός δεν είναι χωρίς κινδύνους. Πρόσφατα, υπήρξε κάποια διαμάχη σχετικά με τη διάρκεια της προστασίας και τη χρονική στιγμή του εμβολιασμού, καθώς και την ασφάλεια και την αναγκαιότητα ορισμένων εμβολίων. Τι σημαίνουν όλα αυτά για τη γάτα σας; Ο εμβολιασμός είναι μια διαδικασία που έχει τους κινδύνους και τα οφέλη που πρέπει να ζυγίζονται για κάθε γάτα σε σχέση με τον τρόπο ζωής και την υγεία της. Ο κτηνίατρός σας μπορεί να καθορίσει ένα καθεστώς εμβολιασμού που θα παρέχει την ασφαλέστερη και καλύτερη προστασία για την γάτας σας. Εδώ είναι οι απαντήσεις σε μερικές από τις πιο συχνές ερωτήσεις σας σχετικά με τα εμβόλια:\nΤι ακριβώς είναι τα εμβόλια;\nΤα εμβόλια βοηθούν την προετοιμασία του ανοσοποιητικού συστήματος της γάτας για την καταπολέμηση της εισβολής των παθογόνων οργανισμών. Εμβόλια περιέχουν αντιγόνα, τα οποία μοιάζουν με την νοσογόνα οργανισμού για το ανοσοποιητικό σύστημα, αλλά δεν προκαλούν πράγματι ασθένεια. Όταν το εμβόλιο εισάγεται στο σώμα, το ανοσοποιητικό σύστημα διεγείρεται ήπια. Εάν μια γάτα εκτεθεί στην πραγματική ασθένεια, το ανοσοποιητικό της σύστημα είναι τώρα έτοιμο να αναγνωρίσει και να καταπολεμήσει τα μικρόβια.\nΠόσο σημαντικά είναι τα εμβόλια για την υγεία της γάτας μου;\nΤα εμβόλια είναι πολύ σημαντικά για τη διαχείριση της υγείας της γάτας σας. Δεν χρειάζεται κάθε γάτα να εμβολιαστεί ενάντια σε κάθε ασθένεια. Είναι πολύ σημαντικό να συζητήσετε με τον κτηνίατρό σας ένα πρωτόκολλο εμβολιασμού που είναι κατάλληλο για τη γάτα σας. Παράγοντες που πρέπει να εξεταστούν περιλαμβάνουν την ηλικία, το ιατρικό ιστορικό, το περιβάλλον και τον τρόπο ζωής. Οι περισσότεροι κτηνίατροι συνιστούν μόνο τα βασικά εμβόλια σε υγιείς γάτες.\nΤι είναι τα βασικά εμβόλια;\nΗ Αμερικανική Ένωση Ιατρών χωρίζει τα εμβόλια σε δύο κατηγορίες. Τα βασικά εμβόλια θεωρούνται ζωτικής σημασίας για όλες τις γάτες και προστασία ενάντια panleukopenia (λοιμός της γάτας), ο ιός calici αιλουροειδών, του ιού του έρπητα τύπου Ι (ρινοτραχειίτιδα) και της λύσσας. Τα μη βασικά εμβόλια χορηγούνται ανάλογα με τον τρόπο ζωής της γάτας? αυτά περιλαμβάνουν τα εμβόλια για τον ιό της λευχαιμίας της γάτας, Bordetella, Chylamydophila felis και του ιού της ανοσοανεπάρκειας των αιλουροειδών. Ο κτηνίατρός σας μπορεί να καθορίσει ποια εμβόλια είναι καλύτερα για τη γάτα σας.\nΥπάρχουν κάποια εμβόλια που απαιτούνται από το νόμο;\nΚάθε κράτος έχει τους δικούς του νόμους που διέπουν τη χορήγηση του εμβολίου λύσσας. Ορισμένες περιοχές απαιτούν ετήσιο εμβολιασμό κατά της λύσσας. Άλλες χώρες που απαιτούν εμβόλια κάθε τρία χρόνια. Σε όλες σχεδόν τις χώρες, η απόδειξη του εμβολιασμού κατά της λύσσας είναι υποχρεωτική.\nΕίστε κτηνίατρος ?\nμπείτε στους καταλόγους μας


Κίνα Guangzhou NSW printing co.,ltd τελευταία εταιρικά νέα περίπου Τύποι άκαμπτων παραθύρων εγγράφου\nΦιαγμένα από ισχυρό χαρτόνι που επιστρώνεται με το τυπωμένο και εξωραϊσμένο χαρτί, το δέρμα, ή τα περικαλύμματα υφάσματος, τα άκαμπτα κιβώτια προσφέρουν ένα άριστο μίγμα της προστασίας προϊόντων και της αντιληπτής πολυτέλειας. Είναι διαθέσιμοι με ποικίλα εντυπωσιακά δομικά σχήματα, και η γραφική παράσταση για overwrap εγγράφου (εξωτικό φύλλο αλουμινίου ή texturized έγγραφο, χαρτόδετο ύφασμα, ή η τυπωμένη σαφής Λευκή Βίβλος) είναι σχεδόν ατελείωτη.\nΤο κιβώτιο καπακιών εκτόξευσης είναι ένα κιβώτιο με τα καπάκια και έναν δίσκο. Γενικά, αναφέρεται στα τοπ καπάκια και τον κατώτατο δίσκο, ή το αποσπάσιμο κιβώτιο οργάνωσης καπακιών άκαμπτο. Με την απλή δομή, οι μορφές κορυφών και κατώτατων σημείων απολαμβάνουν τη μεγάλη δημοτικότητα μεταξύ της συσκευασίας των κιβωτίων. Αν και αυτό το ύφος κιβωτίων φαίνεται απλό, με τα διαφορετικές σχέδια και τις δομές, τα κιβώτια καπακιών εκτόξευσης θα μπορούσαν να ενεργήσουν στους διαφορετικούς ρόλους. Το καπάκι καλύπτει τον κατώτατο δίσκο. Πρέπει μόνο να δημιουργήσετε το μοναδικό έργο τέχνης για την εξωτερική επιφάνεια της κάλυψης. Αυτό καθιστά τη διαδικασία σχεδίου πολύ ευκολότερη.\nΚιβώτιο καπακιών εκτόξευσης/2 κομμάτια άκαμπτων κιβωτίων\nΚιβώτιο ώμων/κιβώτιο λαιμών\nΤα αρθρωμένα άκαμπτα κιβώτια καπακιών, αποκαλούμενα επίσης τα κιβώτια μορφής βιβλίων ή άκαμπτα κιβώτια οργάνωσης, από το όνομα εσείς θα αναγνωρίσουν ότι το κιβώτιο μοιάζει με ένα βιβλίο, ανοικτός ή στενός το κιβώτιο όπως ένα βιβλίο. Κάνουμε πάντα το κιβώτιο με την περάτωση μαγνητών, την περάτωση κορδελλών, ή την περάτωση αυτοκόλλητων ετικεττών. Περιλαμβάνει τα άκαμπτα κιβώτια clamshell, ένα μαγνητικό κιβώτιο περάτωσης, και ένα μισό-καλυμμένο αρθρωμένο κιβώτιο καπακιών. Το καπάκι που αρθρώνεται βάση, κατόπιν αυτό είναι σε θέση να καλύψει πλήρως τη. Με την περάτωση, αυτό το ύφος κιβωτίων θα μπορούσε να είναι πολύ άκαμπτο από το σας αναμενόμενο!\nΓλιστρώντας άκαμπτο κιβώτιο επειδή το εσωτερικό μέρος του ανοίγει και κλείνει ακριβώς όπως ένα συρτάρι. Κατά συνέπεια, οι άνθρωποι το καλούν επίσης κιβώτιο συρταριών. Κοιτάζει ακριβώς όπως τα συρτάρια γραφείων κουζινών ή λουτρών. Τα περισσότερα εμπορικά σήματα προτιμούν αυτά τα γλιστρώντας κιβώτια συνήθειας για τη συσκευασία προϊόντων επειδή είναι ανθεκτικά και φαίνονται μεγάλα. Το ύφος ανοίγματος και κλεισίματος αυτών των άκαμπτων κιβωτίων είναι πολύ κομψό, ακριβώς απλά το τραβάτε προς σας για να το ανοίξετε και να το ωθήσετε για να το κλείσετε.\nΤο πτυσσόμενο άκαμπτο κιβώτιο χρησιμοποιείται από τους κατασκευαστές και τους λιανοπωλητές για τη συσκευασία προϊόντων. Αυτά τα κιβώτια σχεδιάζονται για τα διαφορετικά είδη της συσκευασίας προϊόντων δεδομένου ότι μπορούν να είναι εύκολα οργάνωση και είναι υπομένοντας. μπορεί να συσσωρευθεί και να αποθηκευτεί επίπεδο πρίν διπλώνει, το οποίο μειώνει πολύ το κόστος της αποθήκευσης και της μεταφοράς. Μπορείτε να τους προσαρμόσετε σύμφωνα με τις ανάγκες σας εμπορικών σημάτων και προϊόντων.\nΠαρεμβάλλει (χαρτόνι εγγράφου & αφρός & πλαστικό):\nΚαταστήστε την unboxing εμπειρία ακόμα ειδικότερη για τους πελάτες σας και προσθέστε και ένα πρόσθετο επίπεδο προστασίας και το μαρκάρισμα στο προϊόν σας. Μπορούμε να σας βοηθήσουμε να σχεδιάσετε τα ένθετα συνήθειας για τη συσκευασία όλων των μορφών, των μεγεθών, και του εύθραυστου.\nΤα ένθετα χαρτονιού εγγράφου είναι ιδανικά για τα προϊόντα που είναι βαρύτερα και χρειάζονται λίγο περισσότερη προστασία, όπως τα μικρότερα μπουκάλια γυαλιού. Τα ζαρωμένα ένθετα μπορούν να τυπωθούν επάνω.\nΤα ένθετα αφρού είναι καλύτερα για τα εύθραυστα στοιχεία όπως το κόσμημα, το γυαλί, ή η ηλεκτρονική. Τα ένθετα αφρού είναι πιό ελάχιστα τα φιλικά προς το περιβάλλον και δεν μπορούν να τυπωθούν επάνω. Τα ένθετα αφρού είναι διαθέσιμα μαύρος ή άσπρος.\nΤα πλαστικά ένθετα δίσκων χρησιμεύουν ως μια ελαφριά επιλογή που παρέχει την προστασία από όλες τις γωνίες. Συνήθως χρησιμοποιημένος για τα τρόφιμα και τα ιατρικά προϊόντα.\nΟπτικά να απευθυνθούν και δομικά τα εντυπωσιακά, άκαμπτα κιβώτια μεταβιβάζουν μια αίσθηση του γοήτρου, της πολυτέλειας, της κομψότητας, και της ποιότητας, και είναι ιδανικά για τα μικρότερα, στοιχεία υψηλών σημείων όπως το κόσμημα ή η ηλεκτρονική. Πολλοί καταναλωτές κρατούν ακόμη και και επαναχρησιμοποιούν τα άκαμπτα κιβώτια μακριά μετά από την αρχική αγορά, και παροχή έτσι των άριστων ευκαιριών για τη μακροπρόθεσμη αναγνώριση προϊόντων/εμπορικών σημάτων.\n2021.3.12 από το Jessie